title: A Tanács 2009/143/EK irányelve ( 2009. november 26. ) a 2000/29/EK irányelvnek a laboratóriumi vizsgálatok végzésének átruházása tekintetében történő módosításáról

text:
               4.12.2009

               HU

               Az Európai Unió Hivatalos Lapja

               L 318/23

      A TANÁCS 2009/143/EK IRÁNYELVE

   (2009. november 26.)
   a 2000/29/EK irányelvnek a laboratóriumi vizsgálatok végzésének átruházása tekintetében történő módosításáról
   AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 37. cikkére,
   tekintettel a Bizottság javaslatára,
   tekintettel az Európai Parlament véleményére (1),
   mivel:

               (1)

               A növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelv (2) értelmében a tagállamok illetékes hivatalos szervei az ezen irányelvben meghatározott feladatokat – beleértve a laboratóriumi vizsgálatokat – csak olyan jogi személyre ruházhatják át, amely hivatalosan elfogadott alapszabálya szerint kizárólag meghatározott közfeladatokkal van megbízva.

               (2)

               A 2000/29/EK irányelv keretében elvégzendő laboratóriumi vizsgálatok nagymértékben technikai jellegűek, és különböző tudományos területeket érintenek. Az ilyen vizsgálatok igen eltérő és költséges technikai berendezéseket és magasan képzett olyan laboratóriumi személyezetet igényelnek, amely képes alkalmazkodni a diagnosztikai módszerek gyors fejlődéséhez. Az elmúlt években megnövekedett az elvégzendő vizsgálatok száma. Ennek eredményeképpen rendkívül nehézzé vált olyan jogi személyeket találni, akik megfelelnek minden szükséges követelménynek.

               (3)

               Emiatt helyénvaló elrendelni, hogy a 2000/29/EK irányelv által előírt számos és sokféle laboratóriumi vizsgálatot a kizárólag meghatározott közfeladatokkal megbízott jogi személyeken kívül át lehessen ruházni az e követelménynek meg nem felelő, az adott tagállamban a nemzeti jogszabályokkal összhangban elismert, bármilyen jogi formájú jogi személyekre is, így például egyetemekre, kutatóintézetekre vagy magánlaboratóriumokra, amenynyiben ezek eleget tesznek bizonyos feltételeknek.

               (4)

               Indokolt, hogy az illetékes hivatalos szervek ellenőrizzék, hogy azok a jogi személyek, amelyekre a laboratóriumi vizsgálatok elvégzését átruházzák, megfelelő minőséget tudjanak biztosítani. Többek között pártatlannak, összeférhetetlenségtől mentesnek, valamint megbízható eredmények szolgáltatására és a bizalmas információk védelmére alkalmasnak kell lenniük.

               (5)

               Ezzel egyidejűleg helyénvaló az átruházott feladatokat a 2000/29/EK irányelvnek megfelelően végző jogi személyek számára engedélyezni, hogy laboratóriumaikat olyan vizsgálati tevékenységek végzésére is használhassák, amelyek nem tartoznak meghatározott közfeladataik közé.

               (6)

               A növény-egészségügyi jogszabályok jelenleg zajló értékelése keretében megvizsgált kérdések között szerepel a megfelelő diagnosztikai infrastruktúra kérdése is. Ugyanakkor a felülvizsgálat eredményének sérelme nélkül indokolt, hogy rövid távon a fennálló igényekhez igazítsák a laboratóriumi vizsgálatok végzésének átruházására vonatkozó követelményeket.

               (7)

               Ezért a 2000/29/EK irányelv 2. cikke (1) bekezdése g) pontjának második bekezdését ennek megfelelően módosítani kell.

               (8)

               A jogalkotás minőségének javításáról szóló intézményközi megállapodás (3) 34. pontjával összhangban a tagállamokat ösztönzik arra, hogy – a maguk számára, illetve a Közösség érdekében – készítsenek táblázatokat, amelyekben a lehető legpontosabban bemutatják ezen irányelv és az azt átültető intézkedések közötti megfelelést, és hogy e táblázatokat tegyék közzé,

         ELFOGADTA EZT AZ IRÁNYELVET:
   1. cikk
   A 2000/29/EK irányelv 2. cikke (1) bekezdése g) pontja második albekezdésének helyébe a következő szöveg lép:

      „Egy tagállam illetékes hivatalos szervei – a nemzeti jogszabályokkal összhangban – átruházhatják az ezen irányelvben meghatározott feladatokat bármely, akár a köz-, akár a magánjog hatálya alá eső jogi személyre úgy, hogy azokat felhatalmazásuk alapján és felügyeletük mellett e jogi személy végezze el, feltéve, hogy e jogi személy – és annak tagjai – személyesen nem érdekeltek az általuk tett intézkedések kimenetelében.
      A tagállamok illetékes hivatalos szervei biztosítják, hogy a második albekezdésben említett jogi személyt hivatalosan jóváhagyott alapszabálya értelmében kizárólag meghatározott közfeladatokkal bízzák meg, kivéve a laboratóriumi vizsgálatokat, amelyeket a jogi személy abban az esetben is elvégezhet, ha azok nem tartoznak meghatározott közfeladatai közé.
      A harmadik albekezdés ellenére egy tagállam illetékes hivatalos szervei az ezen irányelvben előírt laboratóriumi vizsgálatok elvégzését olyan jogi személyre is átruházhatják, amely nem felel meg azon rendelkezésnek.
      A laboratóriumi vizsgálat csak abban az esetben ruházható át, ha az illetékes hivatalos szerv az átruházás teljes ideje alatt biztosítja, hogy a jogi személy, amelyre átruházza a laboratóriumi vizsgálatok végzését, szavatolni tudja a pártatlanságot, a megfelelő minőséget és a bizalmas információk védelmét, továbbá a rá átruházott feladatok elvégzése és egyéb tevékenységei nem összeférhetetlenek egymással.”

   2. cikk
   A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 2011. január 1-től kezdődő hatállyal megfeleljenek. E rendelkezések szövegét haladéktalanul közlik a Bizottsággal.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2009. november 26-án.

            a Tanács részéről

            az elnök

         J. BJÖRKLUND

      (1)  A 2009. október 20-i vélemény (a Hivatalos Lapban még nem tették közzé).

      (2)  HL L 169., 2000.7.10., 1. o.

      (3)  HL C 321., 2003.12.31., 1. o.


title: A Tanács irányelve (1972. június 6.) az ipari tevékenység összehangolt éves felméréséről

text:
Fontos jogi nyilatkozat

|

31972L0221

Hivatalos Lap L 133 , 10/06/1972 o. 0057 - 0060 finn különkiadás fejezet 13 kötet 2 o. 0099  dán különkiadás sorozat I fejezet 1972(II) o. 0503  svéd különkiadás fejezet 13 kötet 2 o. 0099  angol különkiadás sorozat I fejezet 1972(II) o. 0523  görög különkiadás: fejezet 13 kötet 1 o. 0246  spanyol különkiadás fejezet 16 kötet 1 o. 0026  portugál különkiadás fejezet 16 kötet 1 o. 0026

		A Tanács irányelve(1972. június 6.)az ipari tevékenység összehangolt éves felméréséről(72/221/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 213. cikkére,tekintettel a Bizottság javaslatára,mivel a Szerződésben rábízott feladatok elvégzése érdekében a Bizottságnak rendelkeznie kell az államok közötti összehasonlítható és naprakész, a tagállamok iparának és kézművesiparának szerkezetére, jelentőségére és fejlődésére vonatkozó statisztikákkal;mivel amikor 1963-ban az ipar teljes körű összeírását végezték, a Bizottság szükségesnek tartotta felhívni a tagállamok kormányainak figyelmét arra, hogy a közös piac ipari gazdaságának fejlődéséhez szükséges, hogy az ipari statisztikák bizonyos minimális adatokat szolgáltassanak; mivel a különböző tagállamokban rendelkezésre álló információk nem kielégítőek, illetve nem megfelelően összehasonlíthatóak ahhoz, hogy a Bizottság munkájához megbízható alapul szolgáljanak;mivel időközben az Európai Gazdasági Közösség jelentős előrehaladást ért el az integráció útján; mivel az új gazdaságpolitikák és iránymutatások érvényes statisztikákra alapozott kezdeményezéseket és döntéseket igényelnek; mivel az iparban és kézművesiparban rendelkezésre álló statisztikák még nem felelnek meg a gazdasági helyzet realitásának;mivel e hiányosságok megnehezítik, hogy a különböző tagállamokban jelenleg rendelkezésre álló ipari statisztikákból olyan információkhoz lehessen jutni, amelyek megbízható alapul szolgálhatnak a Bizottság munkájához, különösen a középtávú gazdaságpolitika, iparpolitika és versenypolitika tekintetében;mivel az ipari tevékenységre vonatkozó összehasonlítható információkat a tagállamoktól kell megszerezni és mivel emiatt szükséges olyan felméréseket végezni, amelyek a tartalom, a lefedettség, a koncepciók és meghatározások, a módszerek, valamint az ipari tevékenység és a statisztikai egység mérete szerinti bontás tekintetében össze vannak hangolva, hogy lehetővé váljon egy koherens statisztikai adattömeg összegyűjtése, amelynek segítségével elemezni lehet a különböző iparágak helyzetét és gazdasági fejlődését, növekedésük lehetőségeit és akadályait; mivel e statisztikák szolgáltatják azokat az adatokat is, amelyek az iparnak és a kézművesiparnak a statisztikai és gazdasági szintézis körébe tartozó nemzeti termékhez és egyéb munkákhoz való hozzájárulása számításához szükségesek,ELFOGADTA EZT AZ IRÁNYELVET:1. cikkA tagállamok, a Bizottsággal való technikai együttműködés keretében, minden szükséges lépést megtesznek annak érdekében, hogy a tagállamok iparszerkezetével és termelő tevékenységével kapcsolatos koherens statisztikák készítése céljából éves statisztikai adatokat gyűjtsenek. Az első adatgyűjtést legkésőbb 1974-ben végzik el az előző évre vonatkozóan.2. cikkAz adatfelvételek körébe tartozik minden olyan ipari vállalkozás és kis üzleti vállalkozás, ha vannak ilyenek, amely húsz vagy annál több személyt alkalmaznak, és amelynek fő tevékenysége szerepel az Európai Közösségekben alkalmazott, az iparra vonatkozó gazdasági tevékenységek statisztikai osztályozása (NACE) ágazatainak egyikében (NACE 1-től 5-ig), beleértve a víz- és energiagazdálkodást és az építőipart is.Az adatfelvételek körét legalább ötévente egyszer ki kell terjeszteni a 20-nál kevesebb személyt foglalkoztató vállalkozásokra. A Bizottság, a tagállamokkal egyetértésben, meghatározza, hogy mely években kell ilyen módon kiterjeszteni az adatfelvétel körét.A húsznál kevesebb személyt foglalkoztató vállalkozásokat érintő adatfelvételeket mintavétellel lehet elvégezni.3. cikkA statisztikai egység a vállalkozás és a gazdasági egység, a regionális statisztikákat illetően pedig a telep is. A statisztikai egységeket a NACE I. része határozza meg.4. cikkAz adatfelvételek körébe tartoznak az ezen irányelv mellékletében felsorolt változók. Az első szakaszban, amelynek legkésőbb 1974-ben meg kell kezdődnie, az adatfelvételeknek nem kell tartalmazniuk a zárójelben megadott változókra vonatkozó adatokat. Az 1977. évi felmérésnél, amely az 1976. évre vonatkozik, és az azt követő felmérésekben, a tagállamok a mellékletben felsorolt változók mindegyikére vonatkozóan adatokat gyűjtenek.A 20–99 személyt alkalmazó vállalkozásokról gyűjtendő adatok mindazonáltal csak az alkalmazott személyek számára, a forgalomra, a kifizetett bruttó bérekre és fizetésekre, valamint a nyersanyagok, köztes termékek és az ipari szolgáltatások beszerzésére vonatkozó változókra terjednek ki.A húsznál kevesebb személyt alkalmazó vállalkozások időszakos felmérései tekintetében a Bizottság 1975 végét megelőzően javaslatokat készít a gyűjtendő adatokról.Az első felméréstől kezdve a telepekkel (gazdasági egységekkel) kapcsolatos adatokat az alábbi változók tekintetében kell gyűjteni:- az alkalmazott személyek száma, kivéve az otthoni munkavállalókat,- a kifizetett bruttó fizetések és munkabérek, beleértve a fizetési jegyzékben szereplő otthoni munkavállalók részére fizetett összeget,- a rögzített tőkeberuházások összege.A fent felsorolt információk kiegészítik az 1964. július 30-i 64/475/EGK tanácsi irányelv [1] szerint vállalkozásonként évente gyűjtendő beruházási adatokat.5. cikkA nemzeti jog szerinti bizalmas statisztikai ügykezelés hatálya alá tartozó információk kivételével az adatfelvételek eredményeit a három számjegyű NACE-főcímek szerinti, ipari tevékenységeknek megfelelően lebontott egységes táblázatba foglalva, évente kell a Bizottság részére továbbítani.A Bizottság, a tagállamok egyetértésével, meghatározza az ipari tevékenységek szerinti lebontásra vonatkozó általános szabályok alóli kivételeket, az eredmények bemutatására vonatkozó részleteket, beleértve a statisztikai egység méretének megfelelő lebontást, és azt, hogy az eredményeket milyen formában kell továbbítani.Azon tagállamok, amelyekben az adatok gyűjtése és feldolgozása a NACE-től eltérő tevékenységi besoroláson alapul, minden szükséges intézkedést megtesznek annak biztosítására, hogy a besorolásban kifejezett eredményeket megfelelően átültessék a Közösség besorolásába.6. cikkA tagállamok minden megfelelő lépést megtesznek annak érdekében, hogy a lehető legkisebbre csökkentsék az adatfelvételek elvégzésére és feldolgozására fordított időt, és az eredményeket mielőbb a Bizottság rendelkezésére bocsáthassák.7. cikkAz adatfelvételek tagállamokban való elvégzésének költsége a nemzeti költségvetéseket terheli.8. cikkEnnek az irányelvnek a tagállamok a címzettjei.Kelt Luxembourgban, 1972. június 6-án.a Tanács részérőlaz elnökG. Thorn[1] HL 131., 1964.8.13, 2193/64. o.--------------------------------------------------MELLÉKLETElfogadott változók vállalkozásonkénti adatok és gazdasági egységek (EAU) szerinti adatok gyűjtéséreKód | Változó | Kérdés |a vállalkozás számára | az EAU számára |1 | Alkalmazott személyek száma, összesen | x | – |1.1 | A vállalkozásban dolgozó tulajdonosok és családi munkavállalók | x | – |1.2 | Alkalmazottak, összesen | x | x |1.21 | Fizikai dolgozók, beleértve a szakiskolásokat | x | x |1.21.1 | ebbőlnők | (x) | – |1.22 | Nem fizikai dolgozók, beleértve a kereskedelmi és műszaki gyakornokok | x | x |1.22.1 | ebbőlnők | (x) | – |2 | Fizikai dolgozók által teljesített óraszámok az év során, beleértve a rendes munkaidőt és a túlmunkát, beleértve a szakiskolásokat | – | (x) |3 | Munkabérköltségek, összesen | x | (x) |3.1 | Kifizetett bruttó bérek és fizetések, kivéve az otthoni munkavállalók részére kifizetett javadalmazást | x | (x) |3.2 | A bérlistán szereplő otthoni munkavállalók részére kifizetett javadalmazás | (x) | (x) |3.3 | A munkáltató kötelező és önkéntes társadalombiztosítási díjai | x | (x) |3.31 | ebbőlönkéntes társadalombiztosítási hozzájárulás és egyéb munkabérköltségek | (x) | (x) |4 | Árbevétel, összesen | x | – |4.1 | A vállalkozás (vagy a gazdasági egység) által előállított termékek értékesítése és mások részére nyújtott ipari szolgáltatások bevétele (szállított anyagból származó munka stb.) | x | x |4.11 | ebbőla szállított ipari szolgáltatások jövedelme (a szállított anyagból származó munka stb.) | (x) | (x) |4.2 | Másoktól megvásárolt és ilyenként továbbértékesített áruk értékesítése | x | – |4.3 | Árbevétel más cikkekből | x | – |5 | Közbenső áruk és ipari szolgáltatások belső továbbítása: egy vállalkozás egyik gazdasági egysége által egy másik gazdasági egysége részére szállított, illetve nyújtott nyersanyagok és köztes termékek, illetve ipari szolgáltatások értéke | – | (x) |6 | Állótőke belső továbbítása: egy vállalkozás egyik gazdasági egysége által előállított (vagy épített) és egy másik gazdasági egysége részére szállított tőkejavak értéke | – | (x) |7 | Az egység által előállított késztermékek és befejezetlen termékek készlete: | | |7.1 | –az év elején | x | (x) |7.2 | –az év végén | x | (x) |7.3 | –különbség, plusz vagy mínusz | x | (x) |8 | Megvásárolt áruk készlete: | | |8.1 | –az év elején | x | – |8.2 | –az év végén | x | – |8.3 | –különbség, plusz vagy mínusz | x | – |9 | A vállalkozás által saját munkaerejével, saját felhasználásra előállított vagy épített tőkejavak és a vállalkozás által végzett nagyjavítások értéke | x | – |10 | A gazdasági egység által saját munkaerejével, saját felhasználásra előállított vagy épített tőkejavak és a gazdasági egység által végzett nagyjavítások értéke | – | (x) |11 | Nyersanyagok és kiegészítő anyagok, köztes termékek, energia és állótőkének nem tekintett kis eszközök beszerzése vagy átvétele: | | |11.1 | beszerzések más vállalkozásoktól | x | x |11.2 | a vállalkozás más gazdasági egységeitől kapott nyersanyagok stb. értéke | – | (x) |12 | Igénybe vett ipari szolgáltatások költsége: | | |12.1 | –másoktól | x | x |12.2 | –másoktól | – | (x) |13 | Viszonteladásra megvásárolt áruk költsége | x | – |14 | Nyersanyagok és kiegészítő anyagok, köztes termékek, energia készletei: | | |14.1 | –az év elején | x | (x) |14.2 | –az év végén | x | (x) |14.3 | –különbség, plusz vagy mínusz | x | (x) |15 | Igénybe vett, mások által nyújtott, nem ipari szolgáltatások költsége, összesen | x | – |15.1 | Nem lakáscélú épületek után fizetett bérleti díj és tőkejavak bérleti díja | x | (x) |15.11 | ebbőltőkejavak után fizetett bérleti díj | (x) | x |15.2 | Kifizetett biztosítási díjak | x | – |15.3 | Bankköltségek | x | – |15.4 | Egyéb, nem ipari szolgáltatások költsége | x | – |16 | Közvetett adók, összesen | x | – |16.1 | Hozzáadottérték-adó (ÁFA) és egyéb adók és fogyasztás | x | (x) |16.11 | ÁFA és egyéb forgalmi adók | (x) | (x) |16.12 | Fogyasztási adók | (x) | (x) |16.2 | Egyéb közvetett adók | x | – |17 | Üzemeltetési támogatások | x | (x) |--------------------------------------------------


title: A Tanács 95/71/EK irányelve (1995. december 22.) a halászati termékek előállítására és forgalomba hozatalára vonatkozó egészségügyi feltételek megállapításáról szóló 91/493/EGK irányelv mellékletének módosításáról

text:
Fontos jogi nyilatkozat

|

31995L0071

Hivatalos Lap L 332 , 30/12/1995 o. 0040 - 0041

		A Tanács 95/71/EK irányelve(1995. december 22.)a halászati termékek előállítására és forgalomba hozatalára vonatkozó egészségügyi feltételek megállapításáról szóló 91/493/EGK irányelv mellékletének módosításárólAZ EURÓPAI UNIÓ TANÁCSA,tekintettel az Európai Közösséget létrehozó szerződésre,tekintettel a halászati termékek előállítására és forgalomba hozatalára vonatkozó egészségügyi feltételek megállapításáról szóló, 1991. július 22-i 91/493/EGK tanácsi irányelvre [1] és különösen annak 13. cikkére,tekintettel a Bizottság javaslatára,mivel a 91/493/EGK irányelv 3. cikke (1) bekezdése a) pontjának i. alpontja szerinti egyes vízi járművek fedélzetén előállított halászati termékekre alkalmazandó higiéniai minimumszabályok megállapításáról szóló, 1992. június 16-i 92/48/EKG tanácsi irányelv [2] meghatározza, hogy a fagyasztóhajókat fel kell venni az illetékes hatóságok által rendszeresen frissített jegyzékbe;mivel azon halászati termékek számára, amelyeket a 92/48/EGK irányelvben megállapított higiéniai követelményeket kielégítő fagyasztóhajók fedélzetén állítanak elő, ugyanolyan azonosítási feltételek mellett kell engedélyezni a forgalomba hozatalt, mint a szárazföldi létesítményekben fagyasztott halászati termékek esetében; mivel a 91/493/EGK irányelv mellékletét ennek megfelelően módosítani kell;mivel a rendeletek egységes alkalmazásának biztosítása érdekében a tagállamok által jelentett bizonyos alkalmazási problémák szükségessé teszik a 91/493/EGK irányelv egyes technikai szempontjainak tisztázását a Közösségben, különösen a forgalomba hozott halászati termékek azonosítása tekintetében,ELFOGADTA EZT AZ IRÁNYELVET:1. cikkA 91/493/EGK irányelv melléklete a következőképpen módosul:1. Az I. fejezet II. 5. pontjának helyébe a következő rendelkezés lép:"5. A halászati termékek fedélzeten történő feldolgozását az e melléklet IV. fejezete II. 2. és 3. pontjában, valamint IV. és V. szakaszában megállapított higiéniai feltételek mellett kell végrehajtani."2. A IV. fejezet I. 3. pontja második mondatának helyébe a következő rendelkezés lép:"A filék és szeletek nem maradhatnak tovább a munkaasztalon, mint ameddig az az előkészítésükhöz szükséges, valamint azokat megfelelő csomagolással kell védeni a szennyeződéstől."3. A IV. fejezet IV. 1. pontjának helyébe a következő rendelkezés lép:"A feldolgozáshoz használt friss, fagyasztott vagy kiolvasztott termékeknek az e fejezet I., II., vagy III. szakaszában megállapított követelményeknek kell megfelelniük."4. A IV. fejezet IV. 4. d) pontja első mondatának helyébe a következő rendelkezés lép:"d) A hegesztés, vagy bármilyen más, hermetikus lezárási módszer hatékonyságának biztosítására, a termékből naponta, előre meghatározott időközönkét mintát kell venni."5. A IV. fejezet V. 3. c) pontjában a "pusztítani" ige helyébe a "leölni" ige lép.6. A V. fejezet II. 3. A. b) pontja második albekezdésének első mondata helyébe a következő rendelkezés lép:"Ezek a határértékek kizárólag az alábbi családokba tartozó halakra vonatkoznak: scombridae, clupeidae, engrauliedae és coryphaenidae."7. A VII. fejezet helyébe a következő rendelkezés lép:"VII. FEJEZETAZONOSÍTÁSA 79/112/EGK irányelv rendelkezéseinek sérelme nélkül, ellenőrzés céljából, a halászati termékek szállítmányainak feladási helyét címkézés, vagy kísérő okmányok segítségével kell megállapíthatóvá tenni.Ehhez a következő adatoknak kell megjelenniük a csomagoláson, vagy nem csomagolt termékek esetében a kísérő okmányokon:- a küldő ország teljesen kiírható, vagy nagybetűkkel rövidíthető, például a Közösség tagállamai esetében egyik a következők közül:B – DK – D – EL – E – F – IRL – I – L – NL – P – UK – AT – FI – SE,- a létesítmény, vagy a feldolgozó hajó azonosítása annak hivatalos jóváhagyási számával, vagy a hajó azonosító száma a 92/48/EGK irányelv II. melléklete 7. pontjának hatálya alá tartozó fagyasztóhajóból történő forgalomba hozatal esetében, vagy ezen irányelv 7. cikke (1) bekezdésének harmadik albekezdésében megállapított aukciós, vagy nagykereskedelmi piacok külön nyilvántartása esetében, az aukciós, vagy nagykereskedelmi piac nyilvántartási száma,- a következő rövidítések közül az egyik: CE – EC – EG – EK – EF – EY.A csomagoláson minden betűnek és számnak jól olvashatónak, valamint rendezettnek kell lennie, olyan helyen, amely kívülről látható, az említett csomagolás felbontásának szüksége nélkül."2. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek 1997. július 1-je előtt megfeleljenek. Erről haladéktalanul tájékoztatják a Bizottságot. Ezen irányelv a hatálybalépésének napja előtt előállított termékekre az ezzel az irányelvvel módosított 91/493/EGK irányelv VII. fejezetének rendelkezései azonban nem terjednek ki.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy hivatalos kihirdetésük alkalmával ilyen hivatkozást kell hozzáfűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.3. cikkEz a rendelet az Európai Közösségek Hivatalos Lapjában való kihirdetésének napján lép hatályba.4. cikkEnnek az irányelvnek a tagállamok a címzettjei.Kelt Brüsszelben, 1995. december 22-én.a Tanács részérőlaz elnökL. Atienza Serna[1] HL L 268., 1991.9.24., 15. o. Az 1994-es csatlakozási okmánnyal módosított irányelv.[2] HL L 187., 1992.7.7., 41. o.--------------------------------------------------


title: A Bizottság irányelve (1987. december 22.) a magas nitrogéntartalmú, egyszerű ammónium-nitrát műtrágyák jellemzőinek, határértékeinek és robbanékonyságának ellenőrzését szabályozó eljárásokra vonatkozó tagállami jogszabályok közelítéséről szóló 87/94/EGK irányelv módosításáról

text:
Fontos jogi nyilatkozat

|

31988L0126

Hivatalos Lap L 063 , 09/03/1988 o. 0012 - 0012 finn különkiadás fejezet 13 kötet 17 o. 0035  svéd különkiadás fejezet 13 kötet 17 o. 0035

		A Bizottság irányelve(1987. december 22.)a magas nitrogéntartalmú, egyszerű ammónium-nitrát műtrágyák jellemzőinek, határértékeinek és robbanékonyságának ellenőrzését szabályozó eljárásokra vonatkozó tagállami jogszabályok közelítéséről szóló 87/94/EGK irányelv módosításáról(88/126/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre,tekintettel a magas nitrogéntartalmú, egyszerű ammónium-nitrát műtrágyákra vonatkozó tagállami jogszabályok közelítéséről szóló, 1980. július 15-i 80/876/EGK tanácsi irányelvre [1] és különösen annak 8. cikkére,tekintettel a műtrágyákra vonatkozó tagállami jogszabályok közelítéséről szóló, 1975. december 18-i 76/116/EGK tanácsi irányelvre [2] és különösen annak 9. cikke (2) bekezdésére,mivel a 87/94/EGK bizottsági irányelv [3] hosszúsága és műszaki bonyolultsága – a különböző vizsgálati módszerek és tesztek különböző technológiai területekről származnak – valamint a számos összehangolandó nyelvi változat miatt, miután a Bizottság elfogadta az irányelvet, világossá vált, hogy nyelvi felülvizsgálatra és néhány műszaki módosításra van szükség [4];mivel a nyelvi felülvizsgálat és a műszaki módosítások miatt hosszabb időt kell biztosítani a tagállamoknak, hogy megfeleljenek ezen irányelvnek, szükségesnek tűnik a határidő-módosítás;mivel az ezen irányelv által előírt módosítások összhangban vannak a műtrágya-kereskedelem technikai akadályainak felszámolásáról szóló irányelveknek a műszaki fejlődéshez történő hozzáigazításáért felelős bizottság véleményével,ELFOGADTA EZT AZ IRÁNYELVET:1. cikkA 87/94/EGK irányelv a következőképpen módosul:A 2. cikk (1) bekezdésben az "1987. december 31." helyébe "1988. november 30." lép.2. cikk(1) A tagállamok megtesznek minden szükséges intézkedést annak biztosítására, hogy ennek az irányelvnek legkésőbb 1988. november 30-ig megfeleljenek, és erről haladéktalanul tájékoztatják a Bizottságot.(2) A tagállamok közlik a Bizottsággal nemzeti joguknak azokat az előírásait, amelyeket az irányelv által szabályozott területen fogadnak el.3. cikkEnnek az irányelvnek a tagállamok a címzettjei.Kelt Brüsszelben, 1987. december 22-én.a Bizottság részérőlCockfieldalelnök[1] HL L 250., 1980.9.23., 7. o.[2] HL L 24., 1976.1.30., 21. o.[3] HL L 38., 1987.2.7., 1. o.[4] HL L 63., 1988.3.9., 16. o.--------------------------------------------------


title: A Bizottság 1999/24/EK irányelve (1999. április 9.) a motorkerékpárok utasülésének kapaszkodójáról szóló 93/32/EGK tanácsi irányelvnek a műszaki fejlődéshez történő hozzáigazításárólEGT vonatkozású szöveg.

text:
Fontos jogi nyilatkozat

|

31999L0024

Hivatalos Lap L 104 , 21/04/1999 o. 0016 - 0018

		A Bizottság 1999/24/EK irányelve(1999. április 9.)a motorkerékpárok utasülésének kapaszkodójáról szóló 93/32/EGK tanácsi irányelvnek a műszaki fejlődéshez történő hozzáigazításáról(EGT vonatkozású szöveg)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a motorkerékpárok és segédmotoros kerékpárok típusjóváhagyásáról szóló, legutóbb Ausztria, Finnország és Svédország csatlakozási okmányával módosított, 1992. június 30-i 92/61/EGK tanácsi irányelvre [1] és különösen annak 16. cikkére,tekintettel a motorkerékpárok utasülésének kapaszkodójáról szóló, 1993. június 14-i 93/32/EGK tanácsi irányelvre [2] és különösen annak 3. cikkére,(1) mivel a 93/32/EGK irányelv egyike a 92/61/EGK irányelvvel bevezetett közösségi típusjóváhagyási eljárásra vonatkozó egyedi irányelveknek; mivel következésképpen a 92/61/EGK irányelv által meghatározott, a járműrendszerekre, -alkatrészekre és önálló műszaki egységekre vonatkozó rendelkezéseket kell alkalmazni ezen irányelvre is;(2) mivel a technika fejlődése most lehetővé teszi a 93/32/EGK tanácsi irányelv műszaki fejlődéshez történő igazítását; mivel a típusjóváhagyási rendszer egészének megfelelő működése érdekében az említett irányelv bizonyos rendelkezései további tisztázása vagy kiegészítése szükséges;(3) mivel e célból a heveder felerősítésére vonatkozó rendelkezések, valamint az adatközlő lap B. része utalásainak átalakítása szükséges;(4) mivel ezen irányelv rendelkezései összehangban vannak a legutóbb a 98/91/EK európai parlamenti és tanácsi irányelvvel [3] módosított 70/156/EGK tanácsi irányelv [4] 13. cikkével létrehozott, az irányelveknek a műszaki fejlődéshez történő hozzáigazításával foglalkozó bizottság véleményével,ELFOGADTA EZT AZ IRÁNYELVET:1. cikkA 93/32/EGK irányelv melléklete az ezen irányelv mellékletének megfelelően módosul.2. cikk(1) 2000. január 1-jei hatállyal a tagállamok az utasülés kapaszkodójával kapcsolatos okokból:- nem tagadhatják meg egy motorkerékpár vagy egy utasülés kapaszkodjának típusára vonatkozó EK-típusjóváhagyás megadását,- nem tilthatják meg motorkerékpárok nyilvántartásba vételét, értékesítését vagy forgalomba helyezését, vagy egy utasülés kapaszkodójának értékesítését vagy használatba vételét,amennyiben az utasülés kapaszkodója megfelel az ezen irányelvvel módosított 93/32/EGK irányelv követelményeinek.(2) 2000. július 1-jei hatállyal a tagállamoknak meg kell tagadniuk az EK-típusjóváhagyás megadását bármilyen motorkerékpár vonatkozásában az utasülés kapaszkodójával kapcsolatos okokból, vagy bármilyen utasülés kapaszkodója vonatkozásában, ha az ezen irányelvvel módosított 93/32/EGK irányelv követelményei nem teljesülnek.3. cikk(1) A tagállamok legkésőbb 1999. december 31-ig elfogadják és kihirdetik azokat a rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.Ezeket a rendelkezéseket 2000. január 1-jétől kell alkalmazni.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.4. cikkEz az irányelv az Európai Közösségek Hivatalos Lapjában való kihirdetését követő 20. napon lép hatályba.5. cikkEnnek az irányelvnek a tagállamok a címzettjei.Kelt Brüsszelben, 1999. április 9-én.a Bizottság részérőlMartin Bangemanna Bizottság tagja[1] HL L 225., 1992.8.10., 72. o.[2] HL L 188., 1993.7.29., 28. o.[3] HL L 11., 1999.1.16., 25. o.[4] HL L 42., 1970.2.23., 1. o.--------------------------------------------------MELLÉKLET1. Az 1.1. pont helyébe a következő szöveg lép:"1.1. HevederA hevedert úgy kell az ülésen vagy a keret más részeihez rögzíteni, hogy azt az utas könnyen tudja használni. A hevedert és a rögzítését úgy kell kialakítani, hogy azok törés nélkül el tudják viselni azt a merőleges 2000 N húzóerőt, amely a heveder felületének közepén 2 Mpa maximális nyomással statikusan hat."2. Az 1. függelékben az adatközlő lap B. része helyébe a következő szöveg lép:"- B. rész: - ideértve az 1.4-1.4.2. pontot."--------------------------------------------------


title: A Tanács 2001/40/EK irányelve (2001. május 28.) a harmadik országok állampolgárainak kitoloncolásáról hozott határozatok kölcsönös elismeréséről

text:
Fontos jogi nyilatkozat

|

32001L0040

Hivatalos Lap L 149 , 02/06/2001 o. 0034 - 0036

		A Tanács 2001/40/EK irányelve(2001. május 28.)a harmadik országok állampolgárainak kitoloncolásáról hozott határozatok kölcsönös elismerésérőlAZ EURÓPAI UNIÓ TANÁCSA,tekintettel az Európai Közösséget létrehozó szerződésre, és különösen annak 63. cikke (3) pontjára,tekintettel a Francia Köztársaság kezdeményezésére [1],tekintettel az Európai Parlament véleményére [2],mivel:(1) A szerződés kimondja, hogy a Tanácsnak intézkedéseket kell hoznia a belépési és tartózkodási feltételekkel, valamint az illegális bevándorlással és az illegális tartózkodással összefüggő területekre kiterjedő bevándorlási politikáról.(2) Az 1999. október 15–16-i tamperei Európai Tanács ismételten megerősítette eltökéltségét a szabadság, a biztonság és a jog érvényesülésén alapuló térség létrehozása iránt. E célból a menedékjoggal és a migrációval kapcsolatos közös európai politikának mind a harmadik országok állampolgáraival szembeni méltányos bánásmód biztosítására, mind pedig a migrációs folyamatok jobb irányítására kell irányulnia.(3) A nagyobb eredményesség és a tagállamok közötti jobb együttműködés biztosításának igénye a kitoloncolási határozatok végrehajtása során a kitoloncolásról szóló határozatok kölcsönös elismerését követeli meg.(4) A harmadik országok állampolgárainak kitoloncolásáról hozott határozatokat az emberi jogok és alapvető szabadságok védelméről szóló, 1950. november 4-i európai egyezményben, különösen annak 3. és 8. cikkében, valamint a menekültek jogállásáról szóló, 1951. július 28-i genfi egyezményben biztosított alapvető jogokkal összhangban kell elfogadni, ahogy azok a tagállamok közös alkotmányos elveiből fakadnak.(5) A tervezett fellépés célját, nevezetesen a tagállamok harmadik országok állampolgárainak kitoloncolásával kapcsolatos együttműködését a tagállamok a megfelelő mértékben nem érhetik el, ezért azt a tervezett fellépés hatásai miatt – a szubszidiaritás elvének megfelelően – a Közösség eredményesebben valósíthatja meg. Ez az irányelv nem terjed túl az e cél eléréséhez szükséges mértéken.(6) Az Egyesült Királyság és Írország álláspontjáról az Európai Unióról szóló szerződéshez és az Európai Közösséget létrehozó szerződéshez csatolt jegyzőkönyv 3. cikkének megfelelően az Egyesült Királyság 2000. október 18-án levélben jelezte szándékát, hogy ennek az irányelvnek az elfogadásában és alkalmazásában részt kíván venni.(7) Dániának az Európai Unióról szóló szerződéshez és az Európai Közösséget létrehozó szerződéshez csatolt álláspontjáról szóló jegyzőkönyv 1. és 2. cikkének megfelelően Dánia ennek az irányelvnek az elfogadásában nem vesz részt, ezért e rendelet nem kötelezi és rá nem alkalmazható. Mivel ez az irányelv a schengeni vívmányoknak az Európai Közösséget létrehozó szerződés IV. címének rendelkezései szerinti továbbfejlesztésére irányul, Dánia a fent említett jegyzőkönyv 5. cikkének megfelelően, ennek az irányelvnek a Tanács általi elfogadását követő hat hónapos határidőn belül határoz arról, hogy ezt az irányelvet belső jogába átülteti-e.(8) Az Izlandi Köztársaság és a Norvég Királyság vonatkozásában az Európai Unió Tanácsa és az említett két állam között 1999. május 18-án kötött megállapodás értelmében ez az irányelv a schengeni vívmányok továbbfejlesztését jelenti. A megállapodásban előírt eljárások befejeztével az ezen irányelvből fakadó jogokat és kötelezettségeket a két említett államra, valamint e két állam és az Európai Közösség olyan tagállamai közötti kapcsolatokban is alkalmazni kell, amelyek ennek az irányelvnek a címzettjei,ELFOGADTA EZT AZ IRÁNYELVET:1. cikk(1) Az 1985. június 14-i Schengeni Megállapodás végrehajtásáról 1990. június 19-én Schengenben aláírt egyezmény (a továbbiakban: Schengeni Egyezmény) 23. cikkéből fakadó kötelezettségek és 96. cikke alkalmazásának sérelme nélkül, ennek az irányelvnek az a célja, hogy lehetővé tegye az olyan kitoloncolási határozat elismerését, amelyet valamely tagállam (a továbbiakban: kibocsátó tagállam) illetékes hatósága hozott harmadik országnak egy másik tagállam (a továbbiakban: végrehajtó tagállam) területén tartózkodó állampolgára ellen.(2) Minden, az (1) bekezdés alapján hozott határozatot a végrehajtó tagállam alkalmazandó jogszabályai szerint hajtanak végre.(3) Ez az irányelv nem alkalmazható az Unió polgárainak olyan családtagjaira, akik a szabad mozgáshoz való jogukat gyakorolták.2. cikkJelen irányelv alkalmazásában:a) "harmadik ország állampolgára" az, aki a tagállamok egyikének sem állampolgára;b) "kitoloncolási határozat" a kibocsátó tagállam illetékes közigazgatási hatóságának kitoloncolást elrendelő határozata;c) "végrehajtási intézkedés" a végrehajtó tagállamnak a kitoloncolási határozat végrehajtására hozott intézkedése.3. cikk(1) Az 1. cikkben említett kitoloncolást az alábbi esetekben kell alkalmazni:a) harmadik ország állampolgára ellen a közrend és a közbiztonság vagy a nemzetbiztonság súlyos és tényleges fenyegetése alapján kitoloncolási határozatot hoztak az alábbi esetekben:- a harmadik ország állampolgárának elítélése a kibocsátó tagállamban legalább egy éves szabadságvesztés-büntetéssel fenyegetett bűncselekmény miatt,- alapos okkal feltehető, hogy a harmadik ország állampolgára súlyos bűncselekményt követett el, illetve konkrét jelek utalnak arra, hogy ilyen bűncselekményt szándékozik elkövetni valamely tagállam területén.A Schengeni Egyezmény 25. cikke (2) bekezdésének sérelme nélkül, amennyiben az érintett személy a végrehajtó tagállam vagy más tagállam által kibocsátott tartózkodási engedéllyel rendelkezik, a végrehajtó tagállam konzultál a kibocsátó tagállammal és az engedélyt kiadó tagállammal. Az e pontnak megfelelően hozott kitoloncolási határozat alapján a tartózkodási engedély visszavonható, amennyiben ezt az engedélyt kiadó állam nemzeti joga lehetővé teszi;b) a külföldiek beutazására vagy tartózkodására vonatkozó nemzeti jogszabályok megsértése miatt kitoloncolási határozatot hoznak a harmadik ország állampolgára ellen.Az a) és b) pontban említett esetekben a kitoloncolási határozatot a kibocsátó tagállam sem vissza nem vonhatja, sem fel nem függesztheti.(2) A tagállamok ezt az irányelvet az emberi jogok és alapvető szabadságok kellő tiszteletben tartásával alkalmazzák.(3) Ezt az irányelvet az Európai Közösségek tagállamainak egyikében benyújtott menedékjog iránti kérelem megvizsgálásáért illetékes állam meghatározásáról szóló egyezmény és a tagállamok között létrejött visszafogadási megállapodások sérelme nélkül kell alkalmazzák.4. cikkA tagállamok biztosítják, hogy a harmadik ország érintett állampolgára az 1. cikk (2) bekezdésében említett minden intézkedés ellen a végrehajtó tagállam jogának megfelelően jogorvoslati eljárást indíthasson.5. cikkA személyes adatok védelmét és az adatok biztonságát a személyes adatok feldolgozása vonatkozásában az egyének védelméről és az ilyen adatok szabad áramlásáról szóló, 1995. október 24-i 95/46/EK európai parlamenti és tanácsi irányelvnek [3] megfelelően biztosítják.A Schengeni Egyezmény 101. és 102. cikkének sérelme nélkül a személyes adatokat tartalmazó adatállományokat ezen irányelv keretében kizárólag az ebben megállapított célokra használják fel.6. cikkA kibocsátó tagállam és a végrehajtó tagállam hatóságai ezen irányelv végrehajtása során az együttműködés és információcsere minden megfelelő eszközét felhasználják.A kibocsátó tagállam a lehető leggyorsabb megfelelő eszközök útján a végrehajtó tagállam rendelkezésére bocsátja a határozat végleges végrehajthatóságát tanúsító összes szükséges okiratot, adott esetben a SIRENE kézikönyv vonatkozó rendelkezéseinek megfelelően.A végrehajtó tagállam először megvizsgálja az érintett személy helyzetét annak tisztázására, hogy a kitoloncolási határozat végrehajtása nem ellentétes-e a vonatkozó nemzetközi egyezményekkel, illetve az alkalmazandó nemzeti jogszabályokkal.A végrehajtó tagállam a végrehajtási intézkedés végrehajtását követően tájékoztatja a kibocsátó tagállamot.7. cikkAmennyiben a kitoloncolás a harmadik ország érintett állampolgára(i) költségén nem hajtható végre, a tagállamok az ezen irányelv alkalmazásából eredő pénzügyi egyenlőtlenségeket egymás között kiegyenlítik.Ennek a cikknek a végrehajtása érdekében a Tanács, a Bizottság javaslata alapján eljárva, 2002. december 2-ig elfogadja a megfelelő kritériumokat és gyakorlati szabályokat. Ezeket a kritériumokat és gyakorlati szabályokat a Schengeni Egyezmény 24. cikkének végrehajtására is alkalmazni kell.8. cikk(1) A tagállamok hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek legkésőbb 2002. december 2-ig megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.(2) A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.9. cikkEz az irányelv az Európai Közösségek Hivatalos Lapjában való kihirdetése napján lép hatályba.10. cikkEnnek az irányelvnek a tagállamok a címzettjei az Európai Közösséget létrehozó szerződésnek megfelelően.Kelt Brüsszelben, 2001. május 28-án.a Tanács részérőlaz elnökT. Bodström[1] HL C 243., 2000.8.24., 1. o.[2] 2001. március 13-i vélemény (a Hivatalos Lapban még nem tették közzé).[3] HL L 281., 1995.11.23., 31. o.--------------------------------------------------


title: A Bizottság 2009/150/EK irányelve ( 2009. november 27. ) a 98/8/EK európai parlamenti és tanácsi irányelv I. mellékletének a flokumafen hatóanyagként való felvétele céljából történő módosításáról (EGT-vonatkozású szöveg)

text:
               28.11.2009

               HU

               Az Európai Unió Hivatalos Lapja

               L 313/75

      A BIZOTTSÁG 2009/150/EK IRÁNYELVE

   (2009. november 27.)
   a 98/8/EK európai parlamenti és tanácsi irányelv I. mellékletének a flokumafen hatóanyagként való felvétele céljából történő módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a biocid termékek forgalomba hozataláról szóló, 1998. február 16-i 98/8/EK európai parlamenti és tanácsi irányelvre (1) és különösen annak 16. cikke (2) bekezdésének második albekezdésére,
   mivel:

               (1)

               A biocid termékek forgalomba hozataláról szóló 98/8/EK európai parlamenti és tanácsi irányelv 16. cikkének (2) bekezdésében említett 10 éves munkaprogram második szakaszáról szóló, 2007. december 4-i 1451/2007/EK bizottsági rendelet (2) megállapítja azon hatóanyagok jegyzékét, amelyeket a 98/8/EK irányelv I., I.A., illetőleg I.B. mellékletébe való felvételük lehetősége szempontjából meg kell vizsgálni. E jegyzékben szerepel a flokumafen.

               (2)

               Az 1451/2007/EK rendelet értelmében, a 98/8/EK irányelv 11. cikkének (2) bekezdésével összhangban megtörtént a flokumafen értékelése az irányelv V. melléklete szerinti 14. terméktípusban, azaz a rágcsálóirtó szerekben történő felhasználás vonatkozásában.

               (3)

               Hollandiát jelölték referens tagállamnak, amely az 1451/2007/EK rendelet 14. cikke (4) és (6) bekezdésének megfelelően 2007. október 4-én benyújtotta a Bizottságnak az illetékes hatóság jelentését és egy kapcsolódó ajánlást.

               (4)

               Az illetékes hatóság jelentését a tagállamok és a Bizottság felülvizsgálta. Az 1451/2007/EK rendelet 15. cikkének (4) bekezdésével összhangban a vizsgálat eredményeit a Biocid Termékek Állandó Bizottsága 2009. május 15-én értékelő jelentésben foglalta össze.

               (5)

               A vizsgálatokból kitűnik, hogy a rágcsálóirtó szerként felhasznált, flokumafent tartalmazó biocid termékek – a gyermekekkel történő véletlen balesetektől eltekintve – várhatóan nem jelentenek veszélyt az emberi egészségre. Ugyanakkor a hatóanyag veszélyt jelenthet a nem célzott állatokra. A flokumafent azonban jelenleg alapvető fontosságúnak tartják a közegészség és a higiénia szempontjából. Ennek megfelelően indokolt a flokumafent felvenni az I. mellékletbe, és ezzel biztosítani, hogy a rágcsálóirtó szerként felhasznált, flokumafent tartalmazó biocid termékekre vonatkozó engedélyek kiadása, módosítása és visszavonása valamennyi tagállamban a 98/8/EK irányelv 16. cikkének (3) bekezdése alapján történjen.

               (6)

               Az értékelő jelentés megállapításainak fényében helyénvaló előírni, hogy a flokumafent tartalmazó, rágcsálóirtó szerként felhasznált termékek esetében a termékengedélyeztetés során különleges kockázatcsökkentő intézkedéseket alkalmazzanak. Ezen intézkedéseknek arra kell irányulniuk, hogy csökkentsék az emberek, illetve a nem célzott állatok elsődleges és másodlagos expozíciójának kockázatát, valamint az anyag által hosszú távon a környezetre gyakorolt hatást. Ezért bizonyos korlátozásokat – például a legnagyobb koncentrációt, a hatóanyag használatra nem kész termékekben történő piaci értékesítésének tilalmát és a riasztóanyagok használatát – széleskörűen célszerű bevezetni, míg más feltételeket az egyedi esettől függően a tagállamoknak célszerű meghatározniuk.

               (7)

               Tekintettel a felismert kockázatokra, valamint azon tulajdonságaira, amelyek potenciálisan a környezetben tartósan megmaradó, biológiailag felhalmozódó és mérgező, illetve a környezetben rendkívül tartósan megmaradó és biológiailag rendkívüli mértékben felhalmozódó anyaggá teszik, a flokumafent mindössze öt évre indokolt felvenni az I. mellékletbe, továbbá felvételének megújítása előtt összehasonlító kockázatértékelésnek kell alávetni a 98/8/EK irányelv 10. cikke (5) bekezdése i. pontjának második albekezdésével összhangban.

               (8)

               Fontos, hogy ezen irányelv előírásai valamennyi tagállamban egyidejűleg kerüljenek alkalmazásra, mert így biztosítható a forgalomban lévő, flokumafent tartalmazó biocid termékekkel kapcsolatos egyenlő bánásmód, és általában véve így segíthető elő a biocid termékek piacának megfelelő működése.

               (9)

               Egy adott hatóanyagnak az I. mellékletbe való felvételét megelőzően indokolt kellően hosszú időt hagyni arra, hogy a tagállamok és az érdekeltek felkészüljenek a felvételből fakadó új követelmények teljesítésére; ezzel egyúttal az is biztosítható, hogy a dokumentációt benyújtó kérelmezők teljes mértékben kihasználhassák a tízéves adatvédelmi időszakot, amely a 98/8/EK irányelv 12. cikke (1) bekezdése c) pontjának ii. alpontja alapján a felvétel napjával veszi kezdetét.

               (10)

               A felvételt követően indokolt kellően hosszú időt hagyni arra, hogy a tagállamok végrehajtsák a 98/8/EK irányelv 16. cikkének (3) bekezdésében foglalt rendelkezéseket és különösen oly módon adhassák meg, módosíthassák és vonhassák vissza a 14. terméktípusba tartozó, flokumafent tartalmazó biocid termékekre vonatkozó engedélyeket, hogy azok megfeleljenek a 98/8/EK irányelv előírásainak.

               (11)

               A 98/8/EK irányelvet ennek megfelelően módosítani kell.

               (12)

               Az ebben az irányelvben előírt intézkedések összhangban vannak a Biocid Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 98/8/EK irányelv I. melléklete ezen irányelv mellékletének megfelelően módosul.
   2. cikk
   (1)   A tagállamok legkésőbb 2010. szeptember 30-ig elfogadják és kihirdetik az ezen irányelvnek való megfeleléshez szükséges törvényi, rendeleti és közigazgatási rendelkezéseket.
   Ezeket a rendelkezéseket 2011. október 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetését követő huszadik napon lép hatályba.
   4. cikk
   Ennek az irányelvnek a tagállamok a címzettjei.

      Kelt Brüsszelben, 2009. november 27-én.

            a Bizottság részéről

         Stavros DIMAS

            a Bizottság tagja

      (1)  HL L 123., 1998.4.24., 1. o.

      (2)  HL L 325., 2007.12.11., 3. o.

      MELLÉKLET
      A 98/8/EK irányelv I. melléklete a következő, „31. sz.” bejegyzéssel egészül ki:

                     Sz.

                     Közhasználatú név

                     IUPAC-név
                     Azonosító számok

                     A hatóanyag minimális tisztasága a forgalomba hozott biocid termékben

                     A felvétel napja

                     A 16. cikk (3) bekezdésének való megfelelés határideje
                     (nem vonatkozik a több hatóanyagot is tartalmazó termékekre, amelyek esetében a 16. cikk (3) bekezdésének való megfelelés határideje az egyes hatóanyagokra vonatkozó rendelkezésekben meghatározott határidők közül a legkésőbbi)

                     A felvétel lejárta

                     Terméktípus

                     Különös rendelkezések (1)

                     „31

                     Flokumafen

                     4-hidroxi-3-[(1RS,3RS;1RS,3RS)-1,2,3,4-tetrahidro-3-[4-(4-trifluorometilbenziloxi)fenil]-1-naftil]kumarin
                     EK-szám: 421-960-0
                     CAS-szám: 90035-08-8

                     955 g/kg

                     2011. október 1.

                     2013. szeptember 30.

                     2016. szeptember 30.

                     14

                     Tekintettel azon tulajdonságaira, amelyek potenciálisan a környezetben tartósan megmaradó, biológiailag felhalmozódó és mérgező, illetve a környezetben rendkívül tartósan megmaradó és biológiailag rendkívüli mértékben felhalmozódó anyaggá teszik, a hatóanyagot az e mellékletbe való felvételének megújítása előtt a 98/8/EK irányelv 10. cikke (5) bekezdése i. pontjának második albekezdésével összhangban összehasonlító kockázatértékelésnek kell alávetni.
                     A tagállamok kötelesek gondoskodni arról, hogy az engedélyeket a következő feltételekkel adják ki:

                                 (1)

                                 A hatóanyag névleges koncentrációja a termékben nem haladhatja meg az 50 mg/kg arányt, és csak használatra kész termékek engedélyezhetők.

                                 (2)

                                 A termékek riasztóanyagot és adott esetben festékanyagot tartalmaznak.

                                 (3)

                                 A termékek nem használhatók porozószerként.

                                 (4)

                                 Valamennyi rendelkezésre álló és megfelelő kockázatcsökkentő intézkedés megfontolása és meghozatala révén minimálisra kell csökkenteni az emberek, a nem célzott állatok és a környezet elsődleges és másodlagos expozícióját. Ilyen például a termék kizárólag foglalkozásszerű használatra való korlátozása, a kiszerelés mérete felső határának meghatározása, valamint a jogosulatlan felnyitás ellen védett és biztonsági csalétektartó használatára vonatkozó kötelezettség megállapítása.”

         (1)  A VI. mellékletben előírt közös elvek alkalmazásához az értékelő jelentések tartalma és következtetései a Bizottság honlapján olvashatók: http://ec.europa.eu/comm/environment/biocides/index.htm


title: Az Európai Parlament és a Tanács 2007/51/EK irányelve ( 2007. szeptember 25. ) a 76/769/EGK tanácsi irányelvnek a bizonyos higanytartalmú mérőeszközök forgalomba hozatalát érintő korlátozások tekintetében történő módosításáról (EGT-vonatkozású szöveg)

text:
               3.10.2007

               HU

               Az Európai Unió Hivatalos Lapja

               L 257/13

      AZ EURÓPAI PARLAMENT ÉS A TANÁCS 2007/51/EK IRÁNYELVE

   (2007. szeptember 25.)
   a 76/769/EGK tanácsi irányelvnek a bizonyos higanytartalmú mérőeszközök forgalomba hozatalát érintő korlátozások tekintetében történő módosításáról
   (EGT-vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 95. cikkére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Szerződés 251. cikkében megállapított eljárásnak megfelelően (2),
   mivel:

               (1)

               A higannyal kapcsolatos közösségi stratégiáról szóló, 2005. január 28-i bizottsági közlemény, amely a higany összes felhasználását tárgyalta, végkövetkeztetésében megállapítja, hogy indokolt a forgalomba hozatalt közösségi szinten korlátozni bizonyos higanytartalmú nem elektromos vagy nem elektronikus mérő- és ellenőrző eszközöknél, mivel ezek képezik a higanytartalmú termékek azon fő csoportját, amelyre a közösségi intézkedések eddig nem terjedtek ki.

               (2)

               Előnyös volna a környezetre és – hosszú távon – az emberi egészségre nézve, ha a higanytartalmú mérőeszközök forgalmazásának korlátozásával elkerülnék, hogy a higany belekerüljön a hulladékáramba.

               (3)

               A mérő- és ellenőrző eszközökkel kapcsolatban rendelkezésre álló adatok alapján az azonnali korlátozó intézkedések – figyelembe véve műszaki és gazdasági megvalósíthatóságukat – csak a lakossági értékesítésre szánt mérőeszközöknél, így különösen valamennyi lázmérőnél indokoltak.

               (4)

               Az 50 évnél régebbi higanytartalmú mérőeszközök behozatala vagy régiségeket, vagy a kulturális javak kiviteléről szóló, 1992. december 9-i 3911/92/EGK tanácsi rendeletben (3) meghatározottak szerinti kulturális javakat érint. Az ilyen kereskedelem korlátozott mértékű, és látszólag nem jelent veszélyt sem az emberi egészségre, sem a környezetre, ezért azt nem kell korlátozni.

               (5)

               Ma higanytartalmú barométereket csak néhány erre szakosodott kisvállalkozás készít, és azokat a lakosság számára főként dísztárgyként értékesítik. E barométerek forgalomba hozatala tekintetében a fokozatos kivonásra egy további időszakot kell megállapítani annak érdekében, hogy a gyártóknak lehetősége nyíljon üzleti tevékenységüket a korlátozásokhoz igazítani, és áttérni a higanymentes barométerek gyártására.

               (6)

               A higany környezetbe történő kibocsátásának minimalizálása céljából, valamint a fennmaradó, szakmai és ipari használatban levő higanytartalmú mérőeszközök – különösen az egészségügyben használt vérnyomásmérők – fokozatos kivonásának biztosítása érdekében a Bizottságnak felül kell vizsgálnia, hogy milyen megbízható, biztonságosabb alternatív megoldások állnak rendelkezésre, amelyek technikailag és gazdaságilag egyaránt megvalósíthatóak. Az egészségügyben használt vérnyomásmérők esetében orvosi szakértőkkel kell konzultálni annak biztosítása érdekében, hogy a különleges kórképek diagnosztizálása és kezelése tekintetében fellépő szükségleteket megfelelő módon ki lehessen elégíteni.

               (7)

               Ezzel az irányelvvel csak az új mérőeszközök forgalomba hozatalát indokolt korlátozni. A korlátozás ezért nem vonatkozik a már használatban lévő, vagy használtan értékesített eszközökre.

               (8)

               A különféle mérő- és ellenőrző eszközökben található higanyt korlátozó tagállami jogszabályok és közigazgatási intézkedések közötti eltérések akadályozhatják a kereskedelmet, torzíthatják a Közösségen belüli versenyt, és ezáltal közvetlen hatással lehetnek a belső piac létrejöttére és működésére. Ezért a mérő- és ellenőrző eszközökre vonatkozó tagállami szabályozás terén szükséges a jogközelítés, amely az ilyen higanytartalmú termékekre vonatkozó harmonizált rendelkezések bevezetésével valósítható meg, ezáltal fenntartva a belső piac működését, de egyben biztosítva a környezet és az emberi egészség magas szintű védelmét.

               (9)

               Az egyes veszélyes anyagok és készítmények forgalomba hozatalának és felhasználásának korlátozásaira vonatkozó tagállami törvényi, rendeleti és közigazgatási rendelkezések közelítéséről szóló, 1976. július 27-i 76/769/EGK tanácsi irányelvet (4) ennek megfelelően módosítani kell.

               (10)

               Ezen irányelv alkalmazása nem sértheti a munkavállalók védelmét szolgáló minimumkövetelményeket megállapító közösségi jogszabályokat, amelyeket a munkavállalók munkahelyi biztonságának és egészségvédelmének javítását ösztönző intézkedések bevezetéséről szóló, 1989. június 12-i 89/391/EGK tanácsi irányelv (5) és a hozzá kapcsolódó egyedi irányelvek, különösen a munkájuk során vegyi anyagokkal kapcsolatos kockázatoknak kitett munkavállalók egészségének és biztonságának védelméről szóló, 1998. április 7-i 98/24/EK tanácsi irányelv (6) tartalmaznak.

               (11)

               A jogalkotás minőségének javításáról szóló intézményközi megállapodás (7) 34. pontjával összhangban a tagállamokat ösztönzik arra, hogy – a maguk számára, illetve a Közösség érdekében – készítsenek táblázatokat, amelyekben a lehető legpontosabban bemutatják az ezen irányelv és az átültető intézkedések közötti megfelelést, és hogy e táblázatokat tegyék közzé,

         ELFOGADTA EZT AZ IRÁNYELVET:
   1. cikk
   A 76/769/EGK irányelv I. melléklete az ezen irányelv mellékletében meghatározottak szerint módosul.
   2. cikk
   (1)   A tagállamok legkésőbb 2008. október 3-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. Erről haladéktalanul tájékoztatják a Bizottságot.
   A tagállamok ezeket a rendelkezéseket 2009. április 3-tól alkalmazzák.
   Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.
   (2)   A tagállamok közlik a Bizottsággal nemzeti joguknak azokat a főbb rendelkezéseit, amelyeket az ezen irányelv által szabályozott területen fogadnak el.
   3. cikk
   Ez az irányelv az Európai Unió Hivatalos Lapjában való kihirdetésének napján lép hatályba.
   4. cikk
   Ennek az irányelvnek a tagállamok a címzettjei.

      Kelt Strasbourgban, 2007. szeptember 25-én.

            az Európai Parlament részéről

            az elnök

         H.-G. PÖTTERING

            a Tanács részéről

            az elnök

         M. LOBO ANTUNES

      (1)  HL C 318., 2006.12.23., 115. o.

      (2)  Az Európai Parlament 2006. november 14-i véleménye (HL C 314. E, 2006.12.21., 111. o.), a Tanács 2007. április 19-i közös álláspontja (HL C 109. E, 2007.5.15., 1. o.) és az Európai Parlament 2007. július 10-i álláspontja (a Hivatalos Lapban még nem tették közzé).

      (3)  HL L 395., 1992.12.31., 1. o. A legutóbb a 806/2003/EK rendelettel (HL L 122., 2003.5.16., 1. o.) módosított rendelet.

      (4)  HL L 262., 1976.9.27., 201. o. A legutóbb a 2006/139/EK bizottsági irányelvvel (HL L 384., 2006.12.29., 94. o.) módosított irányelv.

      (5)  HL L 183., 1989.6.29., 1. o. A legutóbb a 2007/30/EK európai parlamenti és tanácsi irányelvvel (HL L 165., 2007.6.27., 21. o.) módosított irányelv.

      (6)  HL L 131., 1998.5.5., 11. o. A 2007/30/EK irányelvvel módosított irányelv.

      (7)  HL C 321., 2003.12.31., 1. o.

      MELLÉKLET
      A 76/769/EGK irányelv I. melléklete a következő ponttal egészül ki:

                                 „19a

                                 Higany
                                 CAS-szám: 7439-97-6

                                 1.

                                 Nem hozható forgalomba:

                                             a)

                                             lázmérőben;

                                             b)

                                             lakossági értékesítésre szánt egyéb mérőeszközben (pl. nyomásmérőben, barométerben, vérnyomásmérőben, lázmérőtől eltérő hőmérőben).

                                 2.

                                 Az 1. pont b) alpontjában foglalt korlátozás nem alkalmazandó:

                                             a)

                                             a 2007. október 3-án 50 évnél régebbi mérőeszközökre; vagy

                                             b)

                                             a barométerekre 2009. október 3-ig, az a) alpont alá tartozó barométerek kivételével.

                                 3.

                                 2009. október 3-ig a Bizottság felülvizsgálja, hogy milyen megbízható, biztonságosabb, technikailag és gazdaságilag egyaránt megvalósítható alternatív megoldások állnak rendelkezésre a higanytartalmú vérnyomásmérők és egyéb, az egészségügyben használt, valamint más szakmai és ipari használatban lévő mérőeszközök tekintetében.
                                 E felülvizsgálat alapján, vagy amint új információ áll rendelkezésre, a higanytartalmú vérnyomásmérők és egyéb mérőeszközök megbízható, biztonságosabb alternatíváiról a Bizottság adott esetben jogalkotási javaslatot terjeszt elő az 1. pontban foglalt korlátozások vérnyomásmérőkre és egyéb, az egészségügyben használt, valamint más szakmai és ipari használatban lévő mérőeszközökre való kiterjesztésére, annak érdekében, hogy amikor ez technikailag és gazdaságilag megvalósítható, a higanyt fokozatosan kivonják a mérőeszközökből.”


title: A Tanács 82/443/EGK irányelve (1982. június 29.) a nemzetközi utazás során alkalmazott forgalmi és jövedéki adókra vonatkozó szabályokra tekintettel a 69/169/EGK és a 77/800/EGK irányelv módosításáról

text:
Fontos jogi nyilatkozat

|

31982L0443

Hivatalos Lap L 206 , 14/07/1982 o. 0035 - 0036 finn különkiadás fejezet 9 kötet 1 o. 0094  spanyol különkiadás fejezet 09 kötet 1 o. 0132  svéd különkiadás fejezet 9 kötet 1 o. 0094  portugál különkiadás fejezet 09 kötet 1 o. 0132

		A Tanács 82/443/EGK irányelve(1982. június 29.)a nemzetközi utazás során alkalmazott forgalmi és jövedéki adókra vonatkozó szabályokra tekintettel a 69/169/EGK és a 77/800/EGK irányelv módosításáról(82/443/EGK)AZ EURÓPAI KÖZÖSSÉGEK TANÁCSA,tekintettel az Európai Gazdasági Közösséget létrehozó szerződésre és különösen annak 99. cikkére,tekintettel a Bizottság javaslatára [1],tekintettel az Európai Parlament véleményére [2],tekintettel a Gazdasági és Szociális Bizottság véleményére [3],mivel a Közösségen belüli adómentességet biztosító kedvezmények hozzájárulnak a tagállamok gazdaságainak összefonódásához;mivel e célkitűzés elérése céljából és a tagállamok lakosságának érdekében növelni kell a legutóbb a 81/933/EGK irányelvvel [4] módosított, a nemzetközi utazás során alkalmazott import forgalmi és jövedéki adó alól nyújtott mentességre vonatkozó törvényi, rendeleti vagy közigazgatási intézkedés által megállapított rendelkezések összehangolásáról szóló, 1969. május 28-i 69/169/EGK tanácsi irányelv [5] 2. cikkében rögzített mentességek értékét;mivel az alkoholtartalom kifejezéseinél figyelembe kell venni az alkoholtáblázatokra vonatkozó tagállami jogszabályok közelítéséről szóló, 1976. július 27-i 76/766/EGK tanácsi irányelvet [6], és ennek megfelelően módosítani kell a 69/169/EGK irányelv 4. és 5. cikkét és a nemzetközi utazás során alkalmazott forgalmi és jövedéki adókra vonatkozó szabályok alól a Dán Királyság részére nyújtott eltérésről szóló, 1977. december 19-i 77/800/EGK tanácsi irányelv [7] 1. cikkét;mivel a jelenlegi gazdasági helyzet alapján egy további időszakot kell biztosítani a Dán Királyság részére, amelynek során alkalmazni tudja a Közösség többi tagállamából utazó személyek részére járó kedvezmény értékének növekedését,ELFOGADTA EZT AZ IRÁNYELVET:1. cikkA 69/169/EGK irányelv 1. és 2. cikke a következőképpen módosul:1. Az 1. cikk (3) bekezdésében a "40 európai elszámolási egység" szöveg helyébe az "(1) bekezdésben meghatározott összeg" szöveg lép.2. A 2. cikk (1) bekezdésében a "180 európai elszámolási egység" szöveg helyébe a "210 ECU" szöveg lép.3. A 2. cikk (2) bekezdésében az "50 európai elszámolási egység" szöveg helyébe a "60 ECU" szöveg lép.4. A 2. cikk (3) bekezdésében a "180 európai elszámolási egység" szöveg helyébe az "(1) bekezdésben meghatározott összeg" szöveg lép.2. cikkA 69/169/EGK irányelv 4. és 5. cikkében és a 77/800/EGK irányelv 1. cikkében a "22o" helyébe "22 térfogatszázalék" lép.3. cikk(1) A tagállamok hatályba léptetik azokat az intézkedéseket, amelyek szükségesek ahhoz, hogy ennek az irányelvnek 1983. január 1-jétől kezdődő hatállyal megfeleljenek.A Dán Királyság azonban legkésőbb 1984. január 1-jéig lépteti hatályba azokat az intézkedéseket, amelyek szükségesek ahhoz, hogy az 1. cikk (2) bekezdésének megfeleljenek.(2) A tagállamok tájékoztatják a Bizottságot azokról a rendelkezésekről, amelyeket ezen irányelv végrehajtása céljából elfogadnak.4. cikkEnnek az irányelvnek a tagállamok a címzettjei.Kelt Brüsszelben, 1982. június 29-én.a Tanács részérőlaz elnökP. de Keersmaeker[1] HL C 318., 1979.12.19., 5. o.[2] HL C 117., 1980.5.12., 83. o.[3] HL C 113., 1980.5.7., 34. o.[4] HL L 338., 1981.11.25., 24. o.[5] HL L 133., 1969.6.4., 6. o.[6] HL L 262., 1976.9.27., 149. o.[7] HL L 336., 1977.12.27., 21. o.--------------------------------------------------


title: A Bizottság 2009/159/EU irányelve ( 2009. december 16.) a kozmetikai termékekről szóló 76/768/EGK tanácsi irányelv III. mellékletének a műszaki fejlődéshez való hozzáigazítása céljából történő módosításáról (EGT-vonatkozású szöveg)

text:
               18.12.2009

               HU

               Az Európai Unió Hivatalos Lapja

               L 336/29

      A BIZOTTSÁG 2009/159/EU IRÁNYELVE

   (2009. december 16.)
   a kozmetikai termékekről szóló 76/768/EGK tanácsi irányelv III. mellékletének a műszaki fejlődéshez való hozzáigazítása céljából történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unióról szóló szerződésre, valamint az Európai Unió működéséről szóló szerződésre,
   tekintettel a kozmetikai termékekre vonatkozó tagállami jogszabályok közelítéséről szóló, 1976. július 27-i 76/768/EGK tanácsi irányelvre (1) és különösen annak 8. cikke (2) bekezdésére,
   a fogyasztók biztonságával foglalkozó tudományos bizottsággal folytatott konzultációt követően,
   mivel:

               (1)

               A hajfestékek anyagaira vonatkozó biztonsági értékelési stratégiával összhangban a tagállamokkal és az érdekelt felekkel az a megállapodás született, hogy a 2007. december 31-i időpont megfelelő lenne arra, hogy a hajfestékek oxidációs színezőanyagaiból a fejbőrön keletkező reakciótermékekre, valamint ezeknek a fogyasztó szempontjából vett biztonságosságára vonatkozó tudományos adatokat a fogyasztók biztonságával foglalkozó tudományos bizottság (a továbbiakban: FBTB) elé terjesszék.

               (2)

               Jelenleg 31 olyan, hajfestékekben használt színezőanyag létezik, amelyeknek 2009. december 31-ig ideiglenesen engedélyezték a kozmetikai termékekben való használatát a 76/768/EGK tanácsi irányelv III. mellékletének második részében meghatározott korlátozások és feltételek mellett. A kozmetikai ipar a megállapodás szerinti 2007. december 31-i határidő előtt benyújtotta az FBTB-nek a hajfestékek oxidációs színezőanyagaiból keletkező reakciótermékek biztonságosságáról kért tudományos adatokat.

               (3)

               Az FBTB értékelte a benyújtott biztonsági adatokat. 2009 januárjában az FBTB véleményében azt a következtetést vonta le, hogy az iparág által benyújtott dokumentáció hiányossága miatt nem tud végleges álláspontot kialakítani a hajfestékek oxidációs színezőanyagaiból keletkező reakciótermékek veszélyességéről. A kozmetikai ipar 2009. szeptember végéig benyújtotta a hiányzó adatokat.

               (4)

               A fentiekre tekintettel az FBTB számára a benyújtott kiegészítő adatok kockázatértékeléséhez és a reakciótermékek biztonságosságáról alkotott végleges vélemény elkészítéséhez szükséges idő meghaladja a III. melléklet második részében felsorolt anyagok tekintetében megállapított 2009. december 31-i ideiglenes határidőt.

               (5)

               Ezért a III. melléklet második részében felsorolt, hajfestékekben használt 31 színezőanyagnak a reakciótermékeik kockázatértékelésén alapuló végleges szabályozására és ennek a tagállamok jogszabályaiba történő átültetésére nem kerül sor az ideiglenes határidő előtt. Ezért ezeknek az anyagoknak a kozmetikai termékekben való ideiglenes használatát a III. melléklet második részében meghatározott jelenlegi korlátozások és feltételek mellett meg kell hosszabbítani. A 2010. december 31-ig meghosszabbított új határidő vélhetően elegendő ezen anyagok végleges szabályozásához.

               (6)

               A 76/768/EGK irányelvet ezért ennek megfelelően módosítani kell.

               (7)

               Az ebben az irányelvben előírt intézkedések összhangban vannak a Kozmetikai Termékek Állandó Bizottságának véleményével,

         ELFOGADTA EZT AZ IRÁNYELVET:
   1. cikk
   A 76/768/EGK irányelv módosítása
   A 76/768/EGK irányelv III. melléklete második részének „g” oszlopában a 3., 4., 5., 6., 10., 11., 12., 16., 19., 20., 21., 22., 25., 26., 27., 29., 31., 32., 33., 34., 35., 36., 37., 38., 39., 44., 48., 49., 50., 55. és 56. hivatkozási szám alatt a „2009.12.31.” dátum helyébe a „2010.12.31.” dátum lép.
   2. cikk
   Átültetés a nemzeti jogba
   (1)   A tagállamok legkésőbb 2009. december 31-ig elfogadják és kihirdetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek. E rendelkezések szövegét haladéktalanul megküldik a Bizottságnak.
   Ezeket a rendelkezéseket 2010. január 1-jétől alkalmazzák.
   A tagállamok által elfogadott rendelkezéseknek hivatkozniuk kell erre az irányelvre, vagy hivatalos kihirdetésük alkalmával ilyen hivatkozással együtt kell megjelenniük. A hivatkozás módját a tagállamok határozzák meg.
   (2)   A tagállamok megküldik a Bizottságnak nemzeti joguk azon főbb rendelkezéseinek szövegét, amelyeket az irányelv tárgykörében fogadnak el.
   3. cikk
   Hatálybalépés
   Ez az irányelv az Európai Unió Hivatalos Lapjában való kihirdetését követő harmadik napon lép hatályba.
   4. cikk
   Címzettek
   Ennek az irányelvnek a tagállamok a címzettjei.

      Kelt Brüsszelben, 2009. december 16-án.

            a Bizottság részéről

            az elnök

         José Manuel BARROSO

      (1)  HL L 262., 1976.9.27., 169. o.


title: Az Európai Parlament és a Tanács 2003/107/EK irányelve (2003. december 5.) a tej és tejtermékek statisztikai felméréséről szóló 96/16/EK tanácsi irányelv módosításáról

text:
03/41. kötet            HU                            Az Európai Unió Hivatalos Lapja                                                  617
32003L0107
L 7/40                                            AZ EURÓPAI UNIÓ HIVATALOS LAPJA                                                2004.1.13.
                                  AZ EURÓPAI PARLAMENT ÉS A TANÁCS 2003/107/EK IRÁNYELVE
                                                            (2003. december 5.)
                      a tej és tejtermékek statisztikai felméréséről szóló 96/16/EK tanácsi irányelv módosításáról
AZ EURÓPAI PARLAMENT ÉS AZ EURÓPAI UNIÓ TANÁCSA,                             b) a (2) bekezdést el kell hagyni;
tekintettel az Európai Közösséget létrehozó szerződésre, és              2. az 5. cikk (2) bekezdése utolsó mondatának helyébe a
különösen annak 285. cikke (1) bekezdésére,                                  következő lép:
tekintettel a Bizottság javaslatára,                                         „A tagállamok évente értesítik a Bizottságot a 4. cikk (1)
                                                                             bekezdésében említett információkra vonatkozó módszer-
a Szerződés 251. cikkében megállapított eljárásnak megfe-                    tani információkról a Bizottság által a 7. cikkben megállapí-
lelően (1),                                                                  tott eljárással összhangban kidolgozott szabvány kérdőív
                                                                             felhasználásával.”;
mivel:
                                                                         3. a 6. cikk (3) bekezdése a következőképpen módosul:
(1)     A 96/16/EK tanácsi irányelv (2) célja megbízható és
        összehasonlítható adatok szolgáltatása a tejtermelésre és            a) a b) pontban a második francia bekezdést el kell hagyni;
        a tejfelhasználásra vonatkozóan, illetve megbízható,                 b) a c) pont helyébe a következő lép:
        rendszeres és rövid távú információk nyújtása a tejfeldol-               „c) a referencia-időpont évét követő év szeptemberében
        gozó vállalkozások részére történő tejszállításokra, vala-                   az 1. cikk 2. pontjában és a 4. cikk (1) bekezdése b)
        mint a tagállamok tejtermék-termelésére vonatkozóan.                         pontjának v. alpontjában és c) pontjában említett
                                                                                eredményeket.”
(2)     Tekintetbe véve a tej fehérjetartalmának növekvő gazda-
        sági jelentőségét, egyre inkább szükségessé válik a fő
        tejtermékek fehérjetartalmára vonatkozó statisztikai                                            2. cikk
        információk ismerete.
                                                                         A tagállamok hatályba léptetik azokat a törvényi, rendeleti és
(3)     A mezőgazdaságban egyre inkább jelen van a szakosodás            közigazgatási rendelkezéseket, amelyek szükségesek ahhoz,
        általában véve, és különösen a tejágazatban tapasztalható        hogy ennek az irányelvnek 2004. március 31-e előtt megfelel-
        jelenleg regionális szakosodás, amely rendkívüli különb-         jenek. Erről haladéktalanul tájékoztatják a Bizottságot.
        ségeket okoz egyetlen tagállam különböző régiói között,
        regionális szinten részletes információkat téve szüksé-          Amikor a tagállamok elfogadják ezeket az intézkedéseket,
        gessé.                                                           azokban hivatkozni kell erre az irányelvre, vagy azokhoz hiva-
                                                                         talos kihirdetésük alkalmával ilyen hivatkozást kell fűzni. A
(4)     Az eredmények összehasonlíthatósága biztosításának               hivatkozás módját a tagállamok határozzák meg.
        érdekében, a módszertani jelentéseket egységes formá-
        tum szerint kell összeállítani,
                                                                                3. cikk
ELFOGADTA EZT AZ IRÁNYELVET:                                             Ez a rendelet az Európai Unió Hivatalos Lapjában való kihirde-
                                                                         tését követő 20. napon lép hatályba.
                                  1. cikk
A 96/16/EK tanácsi irányelv a következőképpen módosul:                                                  4. cikk
1. a 4. cikk a következőképpen módosul:                                  Ennek az irányelvnek a tagállamok a címzettjei.
    a) az (1) bekezdés b) pontja a következővel egészül ki:
        „iv. a fő tejtermékek fehérjetartalma, amely a megbízható
             adatokat leginkább biztosító mérési és becslési
             módszeren alapul;                                           Kelt Brüsszelben, 2003. december 5-én.
          v. mezőgazdasági üzemek által előállított tehéntej-
             mennyiség – regionális alapon (NUTS 2 területi                 az Európai Parlament részéről          a Tanács részéről
             egység) – az adatok megbízhatóságának biztosítása
             céljából a legmegfelelőbb mérési és becslési módszer                      az elnök                        az elnök
             szerint.”                                                                  P. COX                       P. LUNARDI
(1) Az Európai Parlament 2003. szeptember 2-i véleménye (a Hivatalos
    Lapban még nem tették közzé) és a Tanács 2003. november 17-i
    határozata.
 2
( ) HL L 78., 1996.3.28., 27. o.


title: Irányelv az atomenergia-ágazatban szakképzettséget igénylő munkavállalás szabadságáról

text:
Fontos jogi nyilatkozat

|

31962L0302

Hivatalos Lap 057 , 09/07/1962 o. 1650 - 1652 finn különkiadás fejezet 5 kötet 1 o. 0024  svéd különkiadás fejezet 5 kötet 1 o. 0024  dán különkiadás sorozat I fejezet 1959-1962 o. 0217  angol különkiadás sorozat I fejezet 1959-1962 o. 0245

		Irányelvaz atomenergia-ágazatban szakképzettséget igénylő munkavállalás szabadságárólAZ EURÓPAI ATOMENERGIA–KÖZÖSSÉG TANÁCSA,tekintettel az Európai Atomenergia-közösséget létrehozó szerződésre, és különösen annak 96. cikkére,tekintettel a Bizottság javaslatára,tekintettel a Gazdasági és Szociális Bizottság véleményére,az Európai Parlamenttel történt konzultációt követően;mivel a szakképzettséget igénylő munkavállalás szabadságának biztosítása az atomenergia-ágazatban az Európai Atomenergia-közösség célkitűzései elérésének egyik alapvető feltétele;mivel az e területen végzett munka nukleáris szakirányú ismereteket igényel; mivel az ilyen munkavégzéshez szükséges különleges szakképzés még csak a szervezés szakaszában tart; mivel a nukleáris szakismereteket gyakran csak a gyakorlat útján lehet megszerezni;mivel a szakképzettséget igénylő, az atomenergia-ágazatban történő munkavállalás jogára vonatkozó szabályokat összhangba kell hozni a munkavállalók Európai Gazdasági Közösségen belüli mozgásszabadságának szabályaival;mivel az Európai Gazdasági Közösséget létrehozó szerződés 48. és 49. cikke alapján hozott intézkedések minden további nélkül biztosítják a szükséges engedélyeket azoknak a munkavállalóknak, akik meghatározott foglalkozási kategóriákban névre szóló állásajánlattal rendelkeznek,ELFOGADTA EZT AZ IRÁNYELVET:1. cikkA tagállamok ezen irányelvnek megfelelően meghozzák mindazokat az intézkedéseket, amelyek szükségesek az állampolgárságon alapuló korlátozások megszüntetésére, mely korlátozások akadályoznák bármely tagállam állampolgárának jogát arra, hogy szakképzettséget igénylő munkát vállaljon az atomenergia-ágazatban.2. cikkEzen irányelv alkalmazásában a "szakképzettséget igénylő munkakör" az atomenergia területén olyan munkakör, amely különleges nukleáris szakirányú ismereteket követel meg, melyeket szakképzéssel vagy legalább 5 hónapos szakmai gyakorlattal lehet megszerezni és amelyek a következőkre vonatkoznak:a) atomenergiával kapcsolatos kutatások a Szerződés I. mellékletében felsorolt területeken;b) berendezések és készülékek felügyelete, karbantartása, javítása vagy technikai működtetése a következő célokból:- ércek, alapanyagok vagy különleges hasadóanyagok termelése, szétválasztása vagy bárminemű felhasználása, illetve kiégett nukleáris üzemanyagok újrafeldolgozása,- izotópok szétválasztása,- az atomenergia-ágazatban szükséges különleges anyagok, mint például a moderátorok és kifejezetten nukleáris célokra tervezett szerkezeti, burkolati és védelmi anyagok előállítása,- nukleáris energia termelése,- nukleáris hulladék és radioaktív szennyeződések ártalmatlanítása,- radioaktív anyagok szállítása vagy tárolása,- radioaktív izotópok termelése, feldolgozása vagy használata.c) az a) és b) pontban felsorolt területeken használt berendezések és készülékek, vagy azok alkotóelemeinek tervezése, szerkesztése vagy gyártása;d) sugárzás elleni védelem.3. cikkAz ezen irányelv mellékletében felsorolt munkaköröket minden esetben úgy kell tekinteni, hogy azok beletartoznak a 2. cikkben meghatározott szakképzettséget igénylő munkakör fogalmába.4. cikkA tagállamok megteszik a szükséges intézkedéseket, hogy a 2. és 3. cikkben említett bármely munkavégzéshez szükséges engedélyeket minden további nélkül kiállítsák. Az ilyen engedélyek kiállításának feltételei nem lehetnek hátrányosabbak, mint ahogy azt az Európai Gazdasági Közösséget létrehozó szerződés 48. és 49. cikke alapján hozott intézkedések a névre szóló állásajánlatok tekintetében megállapítják.5. cikkMinden olyan kérdés tekintetében, amelyet ez az irányelv nem szabályoz, a tagállamok az Európai Gazdasági Közösséget létrehozó szerződésnek a munkavállalók szabad mozgására vonatkozó rendelkezéseit alkalmazzák.Ez az irányelv nem érintheti hátrányosan az Európai Szén- és Acélközösséget létrehozó szerződés végrehajtása során hozott intézkedéseket, amelyek azokra a munkavállalókra vonatkoznak, akik a szénbányászat vagy az acélgyártás területén rendelkeznek szakképesítéssel.6. cikkEnnek az irányelvnek a tagállamok a címzettjei.Kelt Brüsszelben, 1962. március 5-én.a Tanács részérőlaz elnökM. Couve de Murville--------------------------------------------------MELLÉKLETa szakképzettséget igénylő munkakörök első jegyzéke ezen irányelv 2. cikke értelmébenNukleárismérnök vagy technikus szaktudásával egyenértékű ismereteket igénylő munkakör.A következő területek egyikén szakismereteket igénylő munkakör:- Az atomenergia-ágazatra jellemző munkafeltételek, és nukleáris berendezések tervezése (nukleárismérnök és technikus).- Az atomenergia-ágazatban alkalmazott berendezések tervezési-szerelési problémái, és kiegészítő berendezések tervezése (gépészmérnök és technikus).- A sugárzás hatása az anyagokra, és különböző anyagok nukleáris tulajdonságai, mely anyagokat nukleáris berendezéseknél üzemanyagként, moderátorként és szerkezeti anyagként használnak; nukleáris anyagok feldolgozása, kiégett üzemanyag újrafeldolgozása, radioaktív hulladék ártalmatlanítása, vagy sugármentesítés (vegyészmérnök és technikus).- A nukleáris energia területén felhasznált kerámiák tulajdonságai (urán- és tóriumoxidok, uránkarbid stb.) (kerámia szakirányú mérnök és technikus).- Nukleáris reaktorok szerkezeti anyagainak, az üzemanyag burkolatának és fémes üzemanyagoknak a tulajdonságai; ezeknek az anyagoknak a viselkedése besugárzási mezőben és a reaktorokban, vagy újrafeldolgozó berendezésekben használt anyagok kölcsönhatása (kohómérnök és technikus).- Nukleáris reaktorok ellenőrzése, radioaktivitás mérése (villamosmérnök és technikus).- Nukleáris reaktorok neutronfizikája és az ebből adódó alapvető követelmények (termodinamika szakirányú mérnök és technikus).- Egy reaktor sajátos jellemzői és üzemeltetési felügyelete, valamint jelentős üzemzavar esetén a szükséges intézkedések meghozatala (üzemmérnök és technikus).- A reaktor és a kutatóreaktor műszaki biztonságának értékelése és ellenőrzése (biztonságtechnikai mérnök és technikus).TalajkutatóOlyan munkakör, amelynek keretében speciális műszerek (Geiger-Müller számlálók stb.) segítségével a geológusok által megjelölt területeken és helyeken – a mégoly alacsony szintű – radioaktivitás nyomait kutatják; és a megszerzett adatokat értékelik a későbbi kutatások céljából.Próbafúró uránbányákbanPróbafúrásokkal kapcsolatos műveletek irányításában jártasságot igénylő munkakör, amelynek révén meghatározzák a talaj szerkezetét, kimutatják a radioaktív anyagok jelenlétét és a megszerzett adatokat értékelik a későbbi kutatások céljából.Bányafelügyelő uránbányákbanEgy uránbánya egy, több vagy összes föld alatti részlegének, vagy egy uránbánya tevékenységének irányításával, felügyeletével és/vagy ellenőrzésével járó munkakör, továbbá műszaki kutatások, mérések elvégzése, vagy az ilyen bányák sajátos természete által szükséges biztonsági intézkedések betartásának felügyelete.VegyészlaboránsRadioaktív ércek vizsgálatával, továbbá elemzőkkel együttműködve minták kémiai és fizikai elemzésének végrehajtásával kapcsolatos munkakör a minták sugárzási intenzitásának, kémiai összetételének és egyéb jellemzőinek meghatározása céljából.Operátor (fűtőelemek előkészítése)Fűtőelemek kovácsolással történő gyártási műveleteinek végrehajtásával kapcsolatos munkakör, azok ellenőrzése és tesztelése; fűtőanyag fémburkolatának előkészítése és átvétele.ReaktorüzemeltetőEgy reaktor üzemeltetésével kapcsolatos munkakör, amely megkívánja az elektronika és reaktordinamika általános ismeretét, az üzemi leírások értelemszerű alkalmazását, valamint a kisebb üzemzavarok lokalizálását és kijavítását.Reaktorüzemeltető műszakvezetőA reaktor üzemeltetésével kapcsolatos munkakör, amely megfelelő általános ismereteket, valamint a reaktor sajátos tulajdonságainak alapos ismeretét igényli; utasítások kiadására és döntések meghozatalára vonatkozó képesség.Rakodógépek és nukleáris fűtőanyagok hűtőberendezéseinek üzemeltetőjeOlyan munkakör, amely az utasításoknak megfelelően a nukleáris fűtőanyagok berakására, kirakására és hűtésére szolgáló berendezések kezeléséhez szükséges ismereteket kíván meg.Laboráns (melegkamra)Olyan munkakör, amelyben a diagramok értelmezése és az ezeknek megfelelő összeszerelési és beszabályozási műveletek elvégzése szükséges, továbbá lényeges a részletes utasítások szerint vizsgálatok önálló elvégzése és az eredmények kvantitatív módon történő kifejezése; és a sugárzásból eredő veszélyek ismerete és távvezérelt berendezések használatára vonatkozó képesség is előfeltétel.Műszaki rajzoló (nukleáris területre szakosodott)Olyan munkakör, amely írásos adatok alapján egy egyszerű terv elkészítését és annak gyorsan elkészített rajzok vagy vázlatok segítségével történő illusztrálását kívánja meg; a tervezés tárgyának vizuális képe a meghatározások szerint kerül megjelenítésre hatályos sugárzásvédelmi előírások betartása mellett.Operátor (részecskegyorsító)Olyan munkakör, amely elektrosztatikus gyorsítók nagyfeszültségű berendezéseinek működtetésével és kezelésével jár; ionforrások felépítésének, használatának és kezelésének ismerete elengedhetetlen; radioaktivitás kimutatására és mérésére szolgáló készülékek kezelése és működtetése; stb.DozimetrikusMunkakör, amely magában foglalja a reaktorokat működtető személyzet, uránbányák, vagy más nukleáris létesítmények személyzetének biztonságát érintő felügyeletet, és megkívánja a sugárzásból adódó veszélyek és a sugárzás elleni védelem alapos ismeretét.DekontaminálóOlyan munkakör, amely szennyezés esetén megköveteli az összes szükséges intézkedésre és bizonyos különleges mentesítési műveletek végrehajtására, és szükség esetén gyakorlati intézkedések meghozatalára vonatkozó képességet.--------------------------------------------------


title: A Bizottság 97/46/EK irányelve (1997. július 25.) a 77/93/EGK tanácsi irányelv I–V. mellékletében szereplő károsítók, növények, növényi termékek és egyéb termékek tudományos, vizsgálati vagy fajtaszelekciós célokból a Közösségbe, illetve annak egyes védett övezeteibe történő behozatalára vagy ezeken belüli szállítására vonatkozó feltételek megállapításáról szóló 95/44/EK irányelv módosításáról

text:
Fontos jogi nyilatkozat

|

31997L0046

Hivatalos Lap L 204 , 31/07/1997 o. 0043 - 0046

		A Bizottság 97/46/EK irányelve(1997. július 25.)a 77/93/EGK tanácsi irányelv I–V. mellékletében szereplő károsítók, növények, növényi termékek és egyéb termékek tudományos, vizsgálati vagy fajtaszelekciós célokból a Közösségbe, illetve annak egyes védett övezeteibe történő behozatalára vagy ezeken belüli szállítására vonatkozó feltételek megállapításáról szóló 95/44/EK irányelv módosításárólAZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 97/14/EK bizottsági irányelvvel [1] módosított, a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 1976. december 21-i 77/93/EGK tanácsi irányelvre [2] és különösen annak 3. cikke (7) bekezdésének e) pontjára, 4. cikke (5) bekezdésére, 5. cikke (5) bekezdésére és 12. cikke (3c) bekezdésére,mivel a 77/93/EGK irányelv rendelkezései értelmében, az I. és II. mellékletben felsorolt károsító szervezetek akár önállóan, akár az említett irányelv II. mellékletében felsorolt, érintett növényekkel vagy növényi termékekkel együtt, nem hurcolhatók be a Közösségbe vagy annak bizonyos védett övezeteibe, és nem terjeszthetők a Közösségen, vagy annak bizonyos védett övezetein belüli mozgással;mivel a 77/93/EK irányelv értelmében, a III. mellékletben felsorolt növények, növényi termékek, más termékek nem vihetők be a Közösségbe vagy annak bizonyos védett övezeteibe;mivel az említett irányelv IV. mellékletében felsorolt növények, növényi termékek és más termékek sem vihetők be a Közösségbe vagy annak bizonyos védett övezeteibe, vagy mozgathatók a Közösségen vagy annak bizonyos védett övezetein belül, kivéve, ha az említett mellékletben jelzett különleges követelmények teljesülnek;mivel a 77/93/EK irányelv V. mellékletének B. részében felsorolt, harmadik országokból érkező növények, növényi termékek és más termékek nem vihetők be a Közösségbe, kivéve, ha megfelelnek az említett irányelvben meghatározott előírásoknak és követelményeknek, és azokat hivatalos növény-egészségügyi bizonyítvány kíséri, biztosítva ezt a megfelelőséget, továbbá, ezen túlmenően, hivatalosan az e rendelkezéseknek való megfelelést ellenőrzik;mivel azonban az említett irányelv 3. cikke (7) bekezdésének e) pontja, 4. cikkének (5) bekezdése, 5. cikkének (5) bekezdése és 12. cikkének (3c) bekezdése előírja, hogy ezek a szabályok nem vonatkoznak – bizonyos közösségi szinten meghatározandó feltételek mellett – az ilyen károsító szervezetek, növények, növényi termékek és más termékek vizsgálati vagy tudományos célokból, valamint fajtaszelekciós munka céljából történő bevitelére és szállítására;mivel a 95/44/EK bizottsági irányelv [3] meghatározta azokat a feltételeket, amiknek meg kell felelni az ilyen bevitel vagy szállítás esetén a károsító szervezetek elterjedésének kockázata elkerülése céljából;mivel a tagállamokban szükség van az ültetésre szánt Solanum L. sztóló- vagy gumóképző fajainak és ezek hibridjeinek – fajtaszelekciós munka, vagy génmegőrzés vagy tudományos kutatási célokból történő – importjára;mivel a legutóbb 96/713/EK határozattal [4] módosított 80/862/EGK bizottsági határozat [5] meghatározta azokat a feltételeket, amiknek meg kell felelni az említett növények bevitele vagy szállítása esetén a károsító szervezetek elterjedésének kockázata elkerülése céljából;mivel a módosított 80/862/EGK határozat 1997. december 31-én hatályát veszti, és ezért az abban a határozatban meghatározott feltételeket helyénvaló ebbe az irányelvbe beépíteni;mivel meg kell határozni azokat a feltételeket, amiknek meg kell felelni az említett növények bevitele vagy szállítása esetén a károsító szervezetek elterjedésének kockázata elkerülése céljából;mivel e feltételeknek figyelembe kell venniük a burgonyabetegségek vizsgálati módszereiben bekövetkezett új fejleményeket és a burgonyát károsító szervezetekre vonatkozó új információkat, amely szervezetekre vonatkozóan vizsgálatot kell végezni jelenlétük kimutatása céljából;mivel az ebben az irányelvben előírt intézkedések összhangban vannak a Növény-egészségügyi Állandó Bizottság véleményével,ELFOGADTA EZT AZ IRÁNYELVET:1. cikkA 95/44/EK irányelv a következőképpen módosul:1. Az 1. cikk (1) bekezdése helyébe a következő szöveg lép:"(1) A tagállamok biztosítják, hogy minden olyan kísérleti vagy tudományos célú tevékenységre és fajtaszelekciós munkára (a továbbiakban: a tevékenységek) vonatkozóan, amelyek – a 77/93/EGK irányelv 3. cikke (7) bekezdésének e) pontja, 4. cikkének (5) bekezdése, 5. cikkének (5) bekezdése vagy 12. cikkének (3c) bekezdése szerinti – károsító szervezetek, növények, növényi termékek és más termékek felhasználását tartalmaznák, (a továbbiakban: anyag), kérelmet nyújtanak be a felelős hivatalos testületekhez, mielőtt bármilyen ilyen anyagot bármely tagállamba vagy annak megfelelő védett övezeteibe bevinnének, vagy azokon belül mozgatnának.";2. a III. melléklet A. része a következő szövegrésszel egészül ki:"IV. szakasz: az ültetésre szánt Solanum L. sztóló- vagy gumóképző fajainak növényei vagy ezek hibridjei1. A növényanyagot, adott esetben, a FAO/IPGRI Technikai Iránymutatásokban meghatározott terápiás eljárásoknak vetik alá.2. A növényanyag minden egységét – az 1. pont szerint elvégzett terápiás eljárásokat követően –, tesztelési eljárásoknak vetik alá. Minden növényanyagot, beleértve a tesztnövényeket is, az I. mellékletben meghatározott karantén körülmények között, jóváhagyott létesítményekben tartják. A hivatalos kibocsátásra vonatkozó jóváhagyásra szánt növényanyagot a normál vegetatív növekedési ciklushoz vezető körülmények között tartják és – érkezéskor és ezt követően rendszeres időközönként az elöregedésig, az indexelési eljárások időtartama alatt – vizuális vizsgálatnak vetik alá a károsító szervezetek jeleire és tüneteire, beleértve a 77/93/EGK irányelvben felsorolt valamennyi érintett károsító szervezetet és a potato yellow vein betegséget.3. Az 5. pontban előírt technikai intézkedéseket a 2. pontban említett indexelési eljárások követik legalább a következő károsító szervezetek kimutatása céljából:- baktériumoka) Clavibacter michiganensis (Smith) Davis et al ssp. sepedonicus (Spieckermann et Kotthoff) Davis et al;b) Pseudomonas solanacearum (Smith) Smith.- vírusok és vírusszerű szervezeteka) Amdeam potato latent vírus;b) Potato black ringspot vírus;c) Potato spindle tuber viroid;d) Potato yellowing alfamovírus;e) Potato vírus T;f) Andean potato mottle vírus;g) közönséges burgonyavírusok, A, M, S, V, X és Y (beleértve az Yo-t, Yn-t, és Yc-t is), valamint potato leafroll vírus.Valódi vetőburgonya esetén azonban, az indexelési eljárásokat legalább az a)–e) pontban felsorolt vírusok és vírusszerű organizmusok kimutatása céljából végzik el.4. A 2. pontban említett vizuális vizsgálatnak alávetett növényanyagot, és amin a károsító szervezetek jeleit és tüneteit észlelték, szükség esetén tesztelést is magában foglaló vizsgálatnak vetik alá, hogy lehetőség szerint azonosítsák a jeleket és tüneteket okozó károsító szervezeteket.5. A 3. pontban említett technikai intézkedések a következők:- baktériumok1. Gumóknál minden egyes gumó sarokvégének vizsgálata. A szabványos mintanagyság 200 gumó. Az eljárást azonban kényelmesen alkalmazni lehet 200 gumónál kisebb mintákra is.2. Fiatal növények és dugványok esetében, beleértve a mikronövényeket is, a szár alsó szakaszainak – és adott esetben, a növényanyag minden egységénél a gyökerek – vizsgálata.3. A szaporítással előállított gumók vagy nem gumóképző fajok esetén a szártő vizsgálata a normál vegetatív növekedési ciklusnak az 1. és 2. pontban említett vizsgálat utáni szakaszában ajánlott.4. Az 1. pontban említett anyagra vonatkozóan a Clavibacter michiganensis (Smith) Davis et al ssp. sepedonicus (Spieckermann et Kotthoff) Davis et al vizsgálati módszere a 93/85/EGK tanácsi irányelv [6] I. mellékletében meghatározott közösségi módszer. A 2. pontban említett anyagra vonatkozóan ez a vizsgálati módszer alkalmazható.5. Az 1. pontban említett anyagra vonatkozóan a Pseudomonas solanacearum (Smith) Smith-re irányuló vizsgálati módszer – az Európai és Földközi-tenger Melléki Növényvédelmi Szervezet (EPPO) által létrehozott, a Pseudomonas solanacearum (Smith) Smith-re irányuló 26. számú növény-egészségügyi zárlati eljárás helyébe lépő – bizottsági határozat mellékletében meghatározott ideiglenes vizsgálati program. A 2. pontban említett anyagokra ez a vizsgálati módszer alkalmazható.- vírusok és vírusszerű szervezetek a potato spindle tuber viroid kivételével1. A vegetatív anyag (gumók, fiatal növények és dugványok, beleértve a mikroszaporított növényeket is) minimális vizsgálata tartalmaz egy, a virágzáskor vagy ahhoz közeli időpontban végzett szerológiai vizsgálatot, a potato spindle tuber viroid kivételével minden, a meghatározott jegyzékben felsorolt károsító szervezetre, amit – a szerológiai vizsgálatban negatívnak bizonyult anyagok esetében – az anyag biológiai vizsgálata követ. A potato leafroll vírus esetében két szerológiai vizsgálatot végeznek.2. A valódi vetőgumó minimális vizsgálata egy szerológiai vizsgálatból, vagy – amennyiben szerológiai vizsgálat nem áll rendelkezésre – egy biológiai vizsgálatból áll. A negatívnak bizonyult minták egy bizonyos részének ismételt és a határérték-eredmények más módszerrel történő vizsgálata nagymértékben javasolt.3. Az 1. és 2. pontban említett szerológiai és biológiai vizsgálatokat üvegházban termesztett növényeken végzik, a minden egyes száron legalább két helyről vett mintákon, beleértve egy fiatal, teljes mértékben kitárult levelet a szárak csúcsán, és egy idősebb, középen elhelyezkedő levelet; minden szárból mintát vesznek az esetleges, nem általános fertőzés miatt. Szerológiai vizsgálat esetén nem szabad a különböző növényekről származó leveleket ömleszteni, kivéve, ha az ömlesztési arányt a felhasználási módra nézve jóváhagyták; az egyes szárakról származó leveleket azonban lehet ömleszteni az egyes növényekről származó mintához. Biológiai vizsgálat esetén legfeljebb öt növény ömleszthető, legalább kétszeres mennyiségű indikátornövény inokulálásával.4. Az 1. és 2. pontban említett biológiai vizsgálatra felhasználandó megfelelő indikátornövények az Európai és Földközi-tenger Melléki Növényvédelmi Szervezet (EPPO) jegyzékében feltüntetettek, vagy más, hivatalosan jóváhagyott indikátornövények, amikről megállapított, hogy kimutatják a vírusokat.5. Csak a közvetlenül vizsgált anyag bocsátható ki a zárlatból. Amennyiben csíraszemvizsgálatot végeztek, csak a vizsgált csíraszem szaporítással előállított gumója bocsátható ki. A gumó nem bocsátható ki, a nem szisztemikus fertőzéssel kapcsolatos lehetséges problémák miatt.- Potato spindle tuber viroid1. Minden anyagra vonatkozóan üvegházban termesztett növényeket vizsgálnak, amint azok megfelelően kifejlődtek, de a virágzást és pollentermelést megelőzően. A burgonyacsírák/in vitro növények/kis palánták vizsgálatát csak előzetes vizsgálatnak tekintik.2. A mintákat teljesen kitárult levelekből veszik a növény minden szárának csúcsáról.3. Minden vizsgálati anyagot legalább 18 °C hőmérsékleten termesztenek (lehetőleg 20 °C-nál magasabb hőmérsékleten) és legalább 16 órás fotoperiódussal.4. A vizsgálatot radioaktív vagy nem radioaktívan jelzett cDNS- vagy RNS-próbákkal, return-PAGE-dzsel (ezüstszínezéssel), vagy RT-PCR-rel végzik.5. A próbák és a return-PAGE legnagyobb ömlesztési aránya 5. Az ilyen, vagy ennél nagyobb ömlesztési arány alkalmazását jóvá kell hagyatni."2. cikk(1) A tagállamok hatályba léptetik azokat a törvényi, rendeleti vagy közigazgatási rendelkezéseket, amelyek szükségesek ahhoz, hogy ennek az irányelvnek 1998. január 1-jétől megfeleljenek. Erről haladéktalanul tájékoztatják a Bizottságot.Amikor a tagállamok elfogadják ezeket a rendelkezéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell csatolni. A hivatkozás módját a tagállamok határozzák meg.(2) A tagállamok azonnal közlik a Bizottsággal nemzeti joguknak azokat a legfontosabb előírásait, amelyeket az irányelv által szabályozott területen fogadtak el. A Bizottság tájékoztatja erről a többi tagállamot.3. cikkEz az irányelv az Európai Közösségek Hivatalos Lapjában való kihirdetését követő 20. napon lép hatályba.4. cikkEnnek az irányelvnek a tagállamok a címzettjei.Kelt Brüsszelben, 1997. július 25-én.a Bizottság részérőlFranz Fischlera Bizottság tagja[1] HL L 87., 1997.4.2., 17. o.[2] HL L 26., 1977.1.31., 20. o.[3] HL L 184., 1995.8.3., 34. o.[4] HL L 326., 1996.12.17., 70. o.[5] HL L 248., 1980.9.19., 25. o.[6] HL L 259., 1993.10.18., 1. o.--------------------------------------------------